milos pavlovic | Mobil Public\nTag: milos pavlovic\nMOBIL AUTO TV – Miloš Pavlović zadovoljan nastupom na Goodwood festivalu brzine\nSrpski automobilista Miloš Pavlović prvi je vozač sa ovih prostora koji se zvanično pojavio na sve značajnijoj automobilskoj manifestaciji, kakva je smotra Goodwood Festival of Speed. Tokom četvorodnevnog programa, Pavlović, inače fabrički vozač kompanije Lamborgini (Lamborghini), bio je deo ekipe koja je dobila zadatak da stotinama hiljada posetilaca predstavi trenutne modele i aktivnosti kompanije iz Sant’Agate Bolonjeze.\nTags: festival, goodwood, huracan, lamborghini, milos pavlovic, mobil auto tv, speed\nMiloš Pavlović prvi je srpski automobilista koji je dobio čast da se pojavi na jednoj od najvećih automobilskih smotri na svetu – Goodwood Festival of Speed! Fabrički vozač Lamborginija pojaviće se među ostalim zvezdama automobilskog sporta kao izaslanik italijanske kompanije, koja će ove godine tokom četiri dana programa, da predstavi nekoliko svojih najnovijih modela i konceptnih automobila.\nTags: aventador, festival of speed, goodwood, huracan, lamborghini, milos pavlovic, mobil auto tv\nMILOŠ PAVLOVIĆ ODUŠEVLJEN NASTUPOM NA GUDVUDU!\nTags: aventador, festival of speed, goodwood, huracan, lamborghini, milos pavlovic, urus\nMILOŠ PAVLOVIĆ PREDSTAVLJA LAMBORGINI NA GUDVUDU!\nTags: festival, goodwood, lamborghini, milos pavlovic, speed, urus\nMOBIL AUTO TV – Miloš Pavlović u Lambroghiniju na podijumu na startu sezone\nSrpski automobilista Miloš Pavlović, fabrički vozač Lamborginija, našao se na podijumu na zvaničnom otvaranju nove sezone. Pavlović se našao za upravljačem automobila „huracan super trofeo evo“ sa kojim je, zajedno sa timskim kolegom Davideom Rodom osvojio treće mesto u klasi „Pro-Am“, na drugoj trci „Super trofeo Evropa“ takmičenja koje je održano na stazi u Monci.\nTags: lamborghini, milos pavlovic, mobil auto tv, monca, pro-am, super trofeo evropa\nMILOŠ PAVLOVIĆ NA PODIJUMU NA OTVARANJU SEZONE\nU trci je učestvovalo čak 48 automobila u četiri kategorije, a podijum je stigao kao nagrada za veliki trud kojeg je naš as uložio tokom vikenda.\nTags: lamborghini, milos pavlovic, monca, podijum, pro-am, super trofeo evropa\nMOBIL AUTO TV – BG Car Show 2018 – Lamborghini Huracan GT3\nNaš proslavljeni automobilski as Miloš Pavlović, vozač Lamborginijevog sportskog tima, dovezao je na BG Car Show u Beograd najnoviji model sportskog automobila Lamborghini Huracan GT3 i prikazao ga domaćoj publici. O njegovim karakteristikama porazgovarali smo sa našim višestrukim svetskiom šampionom u raznim automobilskim sportskim takmičenjima.\nTags: bg car show, gt3, huracan, lamborghini, milos pavlovic, mobil auto tv\nSrpski automobilista Miloš Pavlović, oficijelni vozač Lamborginija i takmičar u ekipi “Grasser racing”, učestvovao je ovog vikenda na trci od 24 časa u Portugalu na jednoj od najlepših staza evrope, Portimao.\nTags: grasser racing, lamborghini, milos pavlovic, portimao\nSrpski automobilista Miloš Pavlović, oficijelni vozač Lamborginija i takmičar u ekipi “Grasser racing”, nije ostvario očekivani plasman na trci “12 časova Imole”, koja se vozila na stazi “Enco i Dino Ferari” u blizini Bolonje. Pavlović je bio optimista pre trke pre svega zbog odličnog automobila kojeg je posada Pampanini/Lenc/Pavlović imala na raspolaganju, ali udes Roberta Pampaninija primorao je tim da odustane pošto je šteta na “hurakanu GT3” bila nepopravljiva.\nTags: grasser racing, hurracan gt3, imola 12h, Lamborgini, milos pavlovic\nPAVLOVIĆ NASTUPA NA 12h IMOLE\nSrpski automobilista Miloš Pavlović, oficijelni vozač Lamborginija i takmičar u ekipi “Grasser racing”, ovog vikenda nastupa na još jednoj trci izdržljivosti. Posle uspešnih nastupa na “24h Dajtone” početkom godine, Pavlović je za tim “Grasser” vozio i trke u okviru popularnog šampionata “24h” u Muđelu i na Red Bull Ringu gde je bio veoma uspešan, pa srpski automobilista očekuje nastavak dobrih rezultata.\nTags: 12h imole, grasser racing, huracan gt3, Lamborgini, milos pavlovic


Šta Srbija može da nauči od Ukrajine?\nŠta Srbija može da nauči od Ukrajine?\nSpiskano vreme Beograd bi mogao da plati sukobima i daljim drobljenjem države, kada prekasno prizna da alternativa ipak postoji\nČini se da je Viktor Janukovič veći deo dosadašnje vladavine potrošio na beskrajno besmisleno tvrđenje pazara. Do poslednjeg časa gubio je dragoceno vreme. Pogađao se sa Briselom i često svađao sa Moskvom zbog dugova i cena gasa. U trenutku kada se vrlo konkretno uverio da novca za Ukrajinu u EU nema, bilo je kasno. Vreme je protraćeno, a radikalne grupe, NVO, neonacističke organizacije i ko zna koje sve agenture već su bile duboko infiltrirane u društveno tkivo te neobično skrojene zemlje.\nPreteška ekonomska i socijalna situacija naterala je mnoge Ukrajince da se okrenu protiv njega, dajući masu i energiju protestima opozicije. Varaju se ostrašćene sveznalice u Srbiji koje su do sredine prošle nedelje rajetinski naivno slavile pobedu Janukoviča u Ukrajini da su svi ljudi sa Majdana evrofanatici željni krvi. Ekstremisti su vešto iskoristili socijalno nezadovoljstvo Ukrajinaca i privredno beznađe. Zahvaljujući tome hronično političko nezadovoljstvo zapada zemlje prelilo se na Kijev i centralne delove.\nEvropska unija snažno je podržala nasilje nad legitimno izabranim rukovodiocima Ukrajine, ali nije ponudila rešenje. Britanski ministar finansija Džordž Ozborn šturo je juče pomenuo da će Brisel Ukrajini pomoći kroz planove Međunarodnog monetarnog fonda. Zaustio sam da kažem kako bi i Srbija mogla da joj pomogne, na primer, kroz planove Svetske banke.\nIpak, Kijev je veliko upozorenje za Srbiju. Dragoceno državno vreme, spiskano na popuštanja i nelogična nadanja u Brisel, Beograd bi tek mogao da plati sukobima i daljim drobljenjem države, kada prekasno prizna da istočna alternativa ipak postoji. Razlika je što bi Moskva Ukrajinu mogla strpljivo da čeka, štiteći istovremeno svoje interese na istoku te zemlje, u Sevastopolju i drugim proruski krajevima.\nOd EU Ukrajina bi mogla da dobije samo ono što je na Balkanu već doživljeno: okupaciju tržišta, eliminisanje domaće proizvodnje i programe zaduživanja. U partnerstvu sa Moskvom, međutim, Ukrajina bi mogla da dobije oslonac za svoju industriju, energetske, vojne, poljoprivredne i mnoge druge aranžmane. Plus jeftinije finansiranje i tržište buduće Evroazijske unije.\nBeograd igra slično kao Viktor Janukovič. Gomila probleme kod kuće u ime evropske perspektive. Sve karte bacio je na EU, iako analize govore da će se EU od ove godine još intenzivnije baviti isključivo sopstvenim problemima. Loša ekonomija nije jedini problem Brisela. Bliže se izbori za Evropski parlament i izvesno je da će konzervativne i desne snage odneti pobedu, a to znači da će u EU biti otvoreno još unutrašnjih pitanja.\nU takvoj situaciji, za periferiju će biti još manje ili baš nimalo volje, ali i mogućnosti. Evropske mogućnosti u Srbiji, baš kao i u Ukrajini, protežu se od providnih obećanja do destabilizacije. To je jedino što će Beograd i Kijev videti od Evrope u svom dvorištu. Beograd nije savladao lekciju petog oktobra, Kijev nije izvukao pouke iz „narandžaste revolucije“. Sada gledamo ponavljače na delu.


Konačno pravda za radnike iz rudarske i metalske industrije – Mladi Nikšića\nZakon o izmirenju obaveza prema bivšim radnicima iz sektora rudarske i metalske industrije daće osnovu za izmirenje obaveza prema bivšim radnicima društava Kombinat aluminijuma Podgorica, Prerada Podgorica, Kovačnica Podgorica, Rudnici boksita Nikšić, Metalac Nikšić, Fabrika elektroda Piva Plužine.\nNakon niza sastanaka sa predstavnicima bivših radnika, ministar ekonomskog razvoja Jakov Milatović inicirao je formiranje Radne grupe za izradu predloga Zakona o izmirenju obaveza prema bivšim radnicima iz rudarske i metalske industrije koju čine predstavnici Ministarstva ekonomskog razvoja i predstavnici Ministarstva finansija i sodijalnog staranja.\nOvi radnici su godinama bili eksploatisani i izigrani od strane prethodne Vlade koja ih je diskriminisala i grubo kršila prava koja im garantuje Ustav, dok su više puta najavljivali rješavanje njihovog problema.\n„Kako smo ovu godinu proglasili godinom socijalne pravde, ispravljanje nepravdi činjenih tri decenije ka ovim i drugim radnicima pokazuje spremnost ove Vlade da ispuni obećanje koje je dala pa će pravda napokon biti zadovoljena za više od 650 bivših radnika koji su zbog pokretanja stečajnog postupka bili primorani da napuste svoja radna mjesta. Ovi radnici i njihove porodice koje je prethodna vlast dovela na rub egzistencije na ovaj način će biti u situaciji da nakon mnogo godina poboljšaju svoj socijalni i ekonomski položaj”, kazao je ovim povodom ministar ekonomskog razvoja Jakov Milatović.\nVlada će i u narednom periodu nastaviti da ispunjava svoja obećanja i da se bori za dostojanstvo i prava svakog radnika, za socijalnu jednakost i za status radnika kao partnera u društvenoj proizvodnji.


Nakon akcije SIPA-e: Elma Đusinac na pet godina protjerana iz BiH - Klix.ba\nNakon akcije SIPA-e: Elma Đusinac na pet godina protjerana iz BiH\nSlužba za poslove sa strancima BiH izrekla je mjeru protjerivanja uz zabranu ulaska na teritoriju BiH u trajanju od pet godina dvadesetjednogodišnjoj Elmi Đusinac iz Kosovske Mitrovice koja je uhapšena u Kalesiji zbog sumnje u povezanost sa terorizmom.\nU saopštenju iz Službe za poslove sa strancima navodi se da je mjera donesena zbog kršenja odredaba Zakona o kretanju i boravku stranaca i azilu.\nNavodi se i da je Služba ovo lice preuzela od Agencije za istrage i zaštitu u BiH (SIPA) prije dva dana.\nĐusinac je bila smještena pod nadzor u Imigracioni centar Službe.\nPripadnici SIPA-e uhapsili su Đusinac zajedno sa njenim suprugom Enesom Mešićem koji je nedugo nakon hapšenja pušten na slobodu.\nMešić je od ranije poznat obavještajnim i sigurnosnim agencijama BiH. On je bio u grupi lica koja su uhapšena 3. septembra prošle godine u policijskoj akciji "Damask" zajedno sa Huseinom Bosnićem, Avdulahom Hasanovićem, Eminom Hodžićem i Ademom Karamujom.


Prilika za preduzetnike - Projekat "Kreativni karavan"\nPočetna/BIZNIS/Prilika za preduzetnike – Projekat “Kreativni karavan”\nSana Life 16. oktobra 2019.\tBIZNIS, KATEDRA, ZANIMLJIVOSTI Ostavite komentar\nPreduzeća će učestvovati u jednogodišnjem projektu i kroz intezivni program radite direktno sa mladim kolegama koji će im pomoći da razviju održiv biznis model. Sa predstavnicima preduzeća radiće mladi sa iskustvom u oblasti ekonomije, dizajna, arhitekture, IT-ja i drugih kreativnih industrija.\nCelokupan proces saradnje mladih kreativaca i preduzetnika biće sniman i emitovan na regionalnim televizijama u Srbiji i Bugarskoj.\nZa prijavu je potrebno da pošalju popunjen formular najkasnije do 20. oktobra.\nProjekat „Кreativni karavan” ima za cilj podizanje nivoa svesti i razvoj veština u oblasti preduzetništva, potrebnih na tržištu rada, među generalnom populacijom mladih u IPA prekograničnom regionu, kroz inovacije u obrazovnom sistemu baziranim na novim modelima komunikacije i prezentacije.\nViše informacija dostupno je na sajtu http://creativecaravan.eu\nOznakebiznis edukacija kreativni karavan model Niš preduzetnici projekat razvoj seminar\nPrethodni Evropski dan borbe protiv trgovine ljudima\nSledeći Pet saveta kako da vaša deca jedu sve


Ministarstvo razmatra mogućnost rješavanja pitanja otplate rata | Palelive.com\nPočetna Novosti Aktuelnosti Ministarstvo razmatra mogućnost rješavanja pitanja otplate rata\nMinistarstvo razmatra mogućnost rješavanja pitanja otplate rata\nUniverzitet u Istočnom Sarajevu obavijestio je Ministarstvo prosvjete i kulture Republike Srpske da nije u mogućnosti da izmiruje rate kredita za finansiranje izgradnje dva nova objekta studentskog doma na Palama, zbog čega se razmatra način rješavanja ovog pitanja.\nIz Ministarstva prosvjete i kulture podsjećaju da je Odluku o kreditnom zaduženju od 12 miliona KM za finansiranje izgradnje dva nova objekta studentskog doma na Palama za smještaj 600 studenata donio Upravni odbor Univerziteta u Istočnom Sarajevu 27. decembra 2013. godine.\nU saopštenju se navodi da Ministarstvo prosvjete i kulture Srpske stalnim ulaganjem nastoji da obezbijedi adekvatne uslove za studiranje svim studentima u Republici, a da je Vlada u prethodnom periodu izdvojila više od 14 miliona KM za izgradnju novih i obnovu postojećih ustanova studentskog standarda.\nU toku je izgradnja Paviljona četiri Studentskog centra “Nikola Tesla” u Banjaluci u kojem je planiran smještaj za 280 studenata, a sredstva za izgradnju od 6,2 miliona KM Vlada je obezbijedila iz kreditnih sredstava.\nU toku je i druga faza izgradnje Studentskog doma u Foči u kojem je planiran smještaj za 360 studenata.\nU prvoj fazi ovog projekta su izvedeni grubi građevinski radovi, za šta je iz Razvojnog programa Republike Srpske obezbijeđeno dva miliona KM.\nIz austrijskog kredita – faza dva A obezbijeđeno je 2,3 miliona evra za završetak Studentskog doma u Foči sa okolnim uređenjem, poslije čega će uslijediti opremanje ovog doma.\nStudentski parlament Univerziteta u Istočnom Sarajevu juče je pozvao nadležne institucije Republike Srpske da u narednih sedam dana riješe pitanje kreditnog zaduženja ovog univerziteta za novi studentski dom na Palama i proceduru opremanja ovog objekta.\nSa jučerašnje sjednice Studentskog parlamenta poručeno je da će, u suprotnom, studenti svih fakulteta krenuti u proteste i blokadu nastave.\nPrethodni članakPremijera predstave “Samo za tvoje uši”\nNaredni članakJahorina: Rade svi šestosjedi i ski-liftovi


ĐOKOVIĆ OTKRIO: Poznati svi DETALJI teniskog SPEKTAKLA u Beogradu\nIzvor: SrbijaDanas.com, 11.Jun.2020, 13:21\nNajveći sportski događaj ove godine u Srbiji.\nNa Teniskom centru Novak sve je spremno za početak velikog sportskog spektakla, Adria Tur humanitarnog događaja, koji će da ugosti neke od najvećih imena belog sporta, na čelu sa Novakom Đokovićem.\nRadovi na terenima, tribinama, teniskom selu, VIP sektorima, prostorijama za tenisere, sudije, press centar, sala za konferencije, prateći sadržaji za posetioce su gotovi, a kapije za publiku biće otvorene od 9 ujutro, >> Pročitaj celu vest na sajtu SrbijaDanas.com << kao i svakog dana ove nedelje, zbog TSS Tour čija završnica je na programu od 12 (žensko finale) i 14 (muško finale).\n- Sve startuje sa finalnim susretima seniorskog turnira TSS Tour. Žensko finale je zakazano za 12 časova, sledi u 14 časova muško finale u kome će pobednik dobiti specijalnu ulaznicu za učešće u Adria Tour, gde će uz prvog tenisera sveta Novaka Đokovića igrati i zvezde Dominik Tim, Aleksandar Zverev, Grigor Dimitrov, kao i Dejvis kup reprezentativci Srbije Dušan Lajović, Filip Krajinović, Viktor Troicki - kaže Đoković.\nNakon završnih mečeva TSS Tour-a sledi poseban deo programa pod nazivom "Dan za decu".\n- U organizaciji Fondacije Novak Đoković biće organizovan događaj na terenima broj osam i devet u okviru našeg teniskog kompleksa, gde će 80 mališana, od čega 40 dece iz teniske škole Novak i 40 dece iz Predškolske ustanove Stari grad, zabaviti i igrati uz sport. Od 14 do 16 časova proći će kroz aktivaciju koja podrazumeva prolazak sportskih poligona Školice sporta Bušido i Teniske škole Novak, sa ciljem poboljšanja dečije motorike. Sve će biti praćeno muzikom, biće tu i maskota sa kojom će se deca fotografisati, a na kraju sva deca učesnici ovog programa biće nagrađeni majicama Fondacije.\n- Prvi dan obeležiće teniske egizibicije u kojoj će učestvovati naši i svetski asovi. Uz Novaka na teren će izaći bivša prva teniserka sveta, grend slem šampionka u miksu Jelena Janković koja će upravo u ovoj konkurenciji i u paru sa Novakom odigrati meč sa takođe grend slem šampionima, Olgom Danilović koja je kao juniorka trijumfovala na tri slema u dublu, i sa višestrukim šampionom u dublu i miksu konkurencijiama, Nenadom Zimonjićem. Posle toga, od 18h slede muški dublovi, a našim teniserima pridružiće se Grigor Dimitrov. Muzički koncerti pijanistkinje Lole Astanove i našeg sjajnog violiniste Nemanje Radulovića upotpuniće program, a nastupiće i dečiji hor "Magija". Moderator je Andrija Milošević, što garantuje zabavu. Održaćemo i ceremoniju žreba za Adria Tour, i biće to zaista vrhunski spektakl, nešto što naš glavni grad i Srbija zaslužuju.\n- Pozvao bih sve gledaoce da dođu u vreme koje je naznačeno na ulaznicama, iako će mečevi početi nešto kasnije. Konkretno, prvi meč u subotu počinje u 14 časova, a 12 sati smo naznačili na kartama zbog bezbednosnih, sigurnosnih i organizacionih razloga. Želimo da poštujemo mere i propise i potrebno je voditi računa o bezbednosti posetilaca. Oba dana obeležiće mečevi svetskih teniskih asova, respoređeni u dve sesije. Prvi je od 14 časova, kada se igraju četiri meča, i druga sesija od 19 časova u subotu. U nedelju poslednji mečevi po grupama igraju se od 14 časova, a finale je od 20 časova.\nPosle dugo čekanja nastavlja se i Primera! I to seviljskim derbijem večeras u 22.00. Domaćin Sevilja se bori za Ligu šampiona i favorit je protiv 12-plasiranog Betisa - kvota na keca je 1,90, dok je kombinazzija 1&3+ 2,90! Pogledajte sve kvote kladionice MOZZART za Sevilja - Betis.\n-Potrudili smo se da obezbedimo tri prostora i to parkiralište "Vidin kapija" u ulici Bulevar Vojvode Bojovića bb, parking "Kod Nebojšine kule" i parking kluba "Gaučosi" u Dunavskoj ulici. Svi ovi parkinzi će biti besplatni tokom tri dana, a želimo da građani, kako oni koji dolaze na "Adria Tour" da uživaju u tenisu i pratećim dešavanjima, tako i ostali, imaju mogućnost parkiranja u ovom delu grada. Napravićemo i montažni most, kojim će svi koji budu parkirali u Dunavskoj ulici bezbedno i brzo pređu do TC Novak.\nU isto vreme, tokom tri dana turnira, parking "Milan Gale Muškatirović" biće zatvoren od petka ujutro do nedelje uveče.\n- U ovom trenutku se još ništa nije promenilo u odnosu na ranije informacije koje smo imali. Trenutno smo maksimalno fokusirani na turnir u Beogradu, koji želimo da prođe u najboljem mogućem redu, vodimo brigu o svakom detalju, a verujte mi da ih ima veoma mnogo. Čim se to završi, sve kapacitete prebacujemo na Zadar, gde se Adria Tour održava 20. i 21. juna - zaključio je direktor Adria Tour takmičenja Đorđe Đoković.


GOMEX - Ponovo Gomex u društvu najhumanijih\nForum za odgovorno poslovanje i Koalicija za dobročinstvo, su kompaniju Gomex označili kao laureata Priznanja u oblasti društveno odgovornog poslovanja, čime su nas svrstali u društvo kompanija koje su najznačajniji donatori hrane u Srbiji.\nOdluka o priznanju je usledila nakon što su ove dve organizacije registrovale da je kompanija Gomex u 2021. godini imala značajne aktivnosti na polju doniranja hrane i uključivanja potrošača, kroz razne akcije i podršku humanitarnim organizacijama.\nPriznanja su dodeljena u okviru CSR foruma (Corporate Social Responsibility Forum), konferencije koja se održava od 2010. godine, sa ciljem da okupi stručnjake u oblasti društveno odgovornog poslovanja, kao i sve zaintresovane strane, da inicira dijalog, predstavi trendove i ponudi rešenja. Priznanje je u ime kompanije Gomex primila Bojana Aćimov, Izvršni direktor za opšte poslove.\nBudući da se poslednje dve godine intenzivno bave ovom temom kroz kampanju „Spasimo hranu, spasimo humanost” i imaju zagovaračke inicijative usmerene na unapređenje okvira za davanje, ovim putem Forum za odgovorno poslovanje i Koalicija za dobročinstvo želeli su da prepoznaju i odaju priznanja kompanijama koje doniraju hranu najugroženijima.\nCSR Forum realizuje Forum za odgovorno poslovanje kao deo Projekta za unapređenje okvira za davanje, koji finansira USAID, a sprovodi Koalicija za dobročinstvo, koju predvodi Fondacija Ana i Vlade Divac. Koaliciju čine Trag fondacija, Catalyst Balkans, Smart kolektiv, Srpski filantropski forum, Forum za odgovorno poslovanje i Privredna komora Srbije.


Počela nova NBA sezona - UPSMedia Počela nova NBA sezona – UPSMedia\nPočela je nova sezona u košarkaškoj NBA ligi.\nPobjedu na startu sezone ostvarili su prvaci Cleveland Cavaliersi, koji je savladali New York Knickse sa 117:88. Kyrie Irving postigao je 29, a Kevin Love 23 poena uz 12 skokova, dok je triple-double učinak imao LeBron James sa 19 poena, 11 skokova i 14 asistencija.\nCarmelo Anthony je sa 19 poena bio najefikasniji u redovima Knicksa.\nPortland Trail Blazersi su pobijedili Utah Jazz sa 113:104, dok su San Antonio Spursi u gostima savladali viceprvaka Golden State Warriors sa 129:100. Kawhi Leonard predvodio je Spurse sa 35 poena, a LaMarcus Aldridge postigao je 26. Kod Warriorsa najefikasniji su bili Kevin Durant sa 27 i Stephen Curry sa 26 poena.\n← Na sarajevskom aerodromu vježba i simulacija avionske nesreće\nU Hrvatskoj stopa rizika od siromaštva 20 posto →\nseptembar 26, 2020, 9:35 am


Kraljevo: Održana 7. sednica Skupštine grada - KRUG\nKraljevo: Održana 7. sednica Skupštine grada\nOdbornici su usvojili odluku o ekonomskoj ceni boravka dece u Predškolskoj ustanovi, koja će ostati ista kao do sada, kao i odluku o naknadi dela troškova sahranjivanja lica preminulih od kovida, a usvojeni su i programi rada javnih ustanova\nNa ekonomsku cenu usluga Predškolske ustanove „Olga Jovičić Rita“ utiče procenat dolaznosti dece u vrtiće tokom prethodne godine. Pošto je prošle godine zbog epidemije kovida dolaznost bila mala, ekonomska cena trebalo je da bude viša skoro za četvrtinu. Procenjujući da 2020. godina nikako može biti reper, odbornici Skupštine grada su na današnjoj sednici doneli odluku prema kojoj će ekonomska cena usluga Predškolske ustanove ostati kao i do sada. To znači da će i roditelji boravak dece u obdaništu plaćati kao i do sada, a koliki su to iznosi možete pročitati u OVOM našem tekstu. Svi odbornici su u diskusijama podržali ovaj prelog.\nSkupština grada usvojila i Odluku o pravu na naknadu dela troškova sahranjivanja lica preminulih usled bolesti kovid-19 i iznos naknade biće 20.000 dinara. Pravo na naknadu imaju porodice čiji su članovi preminuli od kovida 19, odnosno fizička lica koja su o svom trošku sahranila ove preminule, od dana proglašenja vanrednog stanja u Republici Srbiji, 15. marta 2020. godine. O tome koje uslove je potrebno ispunitida bi se ostvarilo ovo pravo čitajte u našem ranijeobjavljenom TEKSTU.\nKako se moglo čuti u diskusiji na sednici, razlog za donošenje ove odluke su povećani troškovi sahranjivanja osobe koja je preminula od kovida. Odbornik Nikola Đurišić, koji je i upravnik Gradskog groblja, rekao je da su zbog posebne opreme (limeni sanduk i hermetičko zatvaranje) ti troškovi bili viši od 11.500 do 20.000 dinara. Na sednici se takođe moglo čuti da je Kraljevo prvi grad u Srbiji koji je doneo ovakvu odluku.\nDanas je na dnevnom redu bio i izveštaj Štaba za vanredne situacije, kao i Plana rada za ovu godinu, ali to kao da nije izazvalo pažnju odbornika, pa nije bilo duže diskusije. Usvojeni su i Godišnji planovi rada 13 javnih ustanova, kao i veći broj razrešenja i imenovanja članova upravnih, nadzornih i školskih odbora.\nTags: cena vrtića, Kraljevo, Kraljevo vesti, politika, portal Krug, sahranjivanje preminulih od kovida, sednica skupštine\nKorona presek, Kraljevo i Srbija – 26. mart\nDonacija Romskog obrazovnog fonda – tableti i internet kartice za tri kraljevačke škole (VIDEO)


Srpska pravoslavna crkva na KiM prekinula kontakte sa vlastima u Prištini\nfoto Tanjug/ Z. Žestić, ilustracija\nManastir Visoki Dečani objavio je i fotografiju upravo objavljenog izveštaja Stejt departmenta o verskim slobodama na KiM za 2021. godinu u kojem je iznet kritički stav zbog nesprovođenja odluke ustavnog suda u Prištini iz 2016. godine, prema kojoj su 24 hektara zemlje vlasništvo manastira.\nSrpska pravoslavna crkva na Kosovu i Metohiji prekinula je kontakte sa vlastima u Prištini zbog „nečuvenog kršenja vladavine prava i verskih sloboda“, objavljeno je na Tviter nalogu manastira Visoki Dečani.\nU objavi se navodi da otvorena etnička i verska diskriminacija prema SPC nanosi štetu svim građanima KiM.\nPokrenuta istraga protiv Opštine Dečani zbog manastira\nOsnovno tužilaštvo u Peći pokrenulo je istragu protiv opštine Dečani zbog nesprovođenja odluke Ustavnog suda u Prištini iz 2016. godine kojom je utvrđeno da 24 hektara zemlje i šume pripada srednjevekovnim pravoslavnom manastiru Visoki Dečani, rekao je za Radio Slobodna Evropa glavni tužilac Osnovnog tužilaštva u Peći Agim Kurmehaj.\n„Da, započeli smo istragu. U tom pravcu se preduzima nekoliko akcija“, rekao je Kurmehaj.


Vesti online / Slobodno Vreme / Putovanja / Da li znate: Zašto su avioni beli?\nDa li znate: Zašto su avioni beli?\nPodaci međunarodne asocijacije za vazdušni saobraćaj (IATA) kažu da je, recimo, 2016. bilo oko 3,77 milijardi letova, dok je samo 12 godina ranije taj broj bio upola manji. Broj putika na tim letovima odgovara otprilike polovini svetske populacije.\nTu i tamo se pronađe neka šara, ali najveća površina aviona gotovo uvek je bela\n* Kako da odaberete najbolje mesto u avionu?


Komesarijat za izbeglice : Južne vesti\nNakon odlaganja i godinu dana od završetka zgrade za raseljena lica u naselju Branko Bjegović u Nišu, 75 porodica koje su izabrane na konkursu dobile su ključeve stanova. Nakon šest meseci, stanove će moći da otkupe po utvrđenim uslovima i nižoj ceni u skladu sa Zakonom o izbeglicama, objasnio je komesar za izbeglice i migracije Vladimir Cucić.\nVrtić “Čarolija” u Vranju dobio prvi Eko park\n16:21, 6. 7. 2021.\nDvorište vrtića “Čarolija” u Vranju opremljeno je novim mobilijarima za igru dece napravljenim od prirodnog i reciklirajućeg materijala, a ideja za izgradnju Eko parka potekla je od Komesarijata za izbeglice i migracije i Međunarodne organizacije za migracije, jer je do sada 15 deteta iz Prihvatnog centra u Vranju boravilo u tom vrtiću.\nNekadašnji vranjski motel odlukom Vlade postaje prvi Centar za azil na jugu Srbije\n09:43, 3. 7. 2021.\nNekadašnji motel “Vranje”, a sada prihvatni centar za migrante, koji je krajem aprila postao vlasništvo Komesarijata za izbeglice, odlukom Vlade Srbije postaće Centar za azil. Slobodan Savović, koordinator Komesarijata za jug Srbije, kaže za Južne vesti da će Centar za azil suštinski raditi isto, ali se menja to što će korisnici imati lakši pristup institucijama.\n15:52, 18. 6. 2021.\nU tri migrantska centra koja su trenutno aktivna na jugu Srbije boravi oko 640 izbeglica iz Sirije, Avganistana i Somalije, kažu iz Komesarijata na Svetski dan izbeglica. Za razliku od ljudi koji su iz bivših republika dolazili 90-tih, onima koji dolaze poslednjih godina Srbija nije željena destinacija, već samo usputna stanica ka domu koji sanjaju od kada su put Evrope krenuli bežeći od rata. Ipak, nesreća i strah ljudi koji u koloni i beže iz svoje zemlje isti su odakle god ljudi dolaze, kaže fotoreporter Saša Đorđević.\n09:01, 20. 4. 2021.\nNekadašnji motel “Vranje” prodat je iz trećeg pokušaja, a prema pisanju “eKapije” za 74 miliona dinara vlasnik je postao Komesarijat za izbeglice i migracije Republike Srbije, kome je motel i ustupljen na korišćenje pre 5 godina.\nU Prokuplju se socijalno ugroženima, izbeglima i raseljenima dele paketi sa namirnicima\n13:32, 27. 10. 2020.\nNajugroženije porodice izbegle iz bivših jugoslovenskih republika i interno raseljena lica sa Kosova i Metohije koji žive na području Prokuplja narednih nekoliko dana dobiće pakete sa osnovnim životnim namirnicama - brašnom, šećerom, uljem, testeninama i mesnim prerađevinama.\nPrivremeno zatvoreni prihvatni centri za migrante u Bujanovcu i Pirotu\n17:08, 24. 6. 2020.\nPrihvatni centar u Bujanovcu u kome je živelo oko 30 migranata, privremeno je zatvoren prošle nedelje zbog renoviranja, kažu iz Komesarijata za izbeglice, a migranti su prebačeni u Prihvatni centar u Preševu. Iz istog razloga zatvoren je i Centar u Pirotu, a migranti su odatle prebačeni u “Divljanu”.\nNa jugu Srbije oko 1.400 migranata u prihvatnim centrima\nPrema poslednjem izveštaju UNHCR-a za prošlu godinu, tokom 2019. godine registrovan je ulazak 30.216 migranata u Srbiju, što je skoro duplo u odnosu na godinu ranije. Iako je Srbija samo tranzitna zemlja, a krajnja destinacija velike većine migranata zemlje zapadne Evrope, prema podacima Komesarijata za izbeglice, trenutno je u Prihvatnim centrima na jugu Srbije smešteno oko 1.400 i radi se najčešće o samcima iz Avganistana i Pakistana.\nMigranti: Treba nam da ljudi znaju da smo normalni i da nismo sa druge planete\n08:38, 9. 1. 2020.\nSonia Hadari jedna je od 150 migranata koji su smešteni u vranjskom prihvatnom centru, a prema podacima Komesarijata za izbeglice i migracije, ona je jedna od milion ljudi sa Bliskog istoka koji su od 2015. godine prošli kroz Srbiju. Sa porodicom je otišla iz Avganistana pre 4 godine, a na svom putu naučila je, kaže, da je jedina razlika među ljudima u tome da li su dobri ili loši. Migrantima treba, kaže, ono što ljudi iz Komesarijata ne mogu da im obezbede - da budu prihvaćeni kao ljudska bića koja su u drugačijoj situaciji.\nPreko 100 migranata pronađenih u vozu u Vladičinom Hanu raspoređeno u centrima na jugu\n14:41, 9. 12. 2019.\nViše od 100 migranata koji su pronađeni u subotu, 7. decembra u jednom vozu u Vladičinom Hanu, nakon registracije u hanskoj policiji, raspoređeni su u prihvatnim centrima na jugu Srbije, potvđeno je Južnim vestima iz Komesarijata za izbeglice i migracije. Još se, kažu nadležni, utvrđuje kako je došlo do toga da toliki broj ljudi uđe u Srbiju ili su oni već bili tu.\nRaskinut ugovor sa firmom koja je gradila zgradu za izbegle u Prokuplju\n15:56, 26. 9. 2019.\nZgrada za koju je lider SPS-a i ministar spoljnih poslova Ivica Dačić postavio kamen temeljac u jeku predsedničke kampanje za izbore 2017. kada je podržao kandidata SNS Aleksandra Vučića, još nije završena, a useljenje koje već kasni godinu i po dana, prolongirano je za još najmanje jednu godinu. Ugovor sa izvođačem radova je raskinut i raspisan je novi tender koji bi trebalo da se završi najkasnije do kraja godine, a novi rok za završetak je 9 meseci od potpisivanja ugovora.\nPomoć za izbegle iz Hrvatske i BiH koji žive u Beloj Palanci\n11:30, 20. 5. 2019.\nGrađevinski materijal koji će iskoristiti za popravku ili završetak kuća dobilo je 9 izbegličkih porodica koje su nastanjene u Beloj Palanci, u okviru regionalnog stambenog projekta koji finansira Evropska unija. Vrednost 9 paketa pomoći za izbegličke porodice je nešto veći od 70.000 evra.\n16:36, 20. 6. 2018.\nMeđunarodni dan izbeglica obeležava se danas u celom svetu, a kako kaže Jelena Kostić iz Nevladine organizacije “Sigma plus” koja pomaže izbeglicama u prihvatnim centrima na jugu Srbije, najbolji primer “brisanja predrasuda” su deca koja nisu nailazila na otpor i odbacivanje svojih vršnjaka sa kojima dele školske klupe.\nIzbegli sa Kosova i iz bivših zemalja SFRJ dobijaju novac za sopstveni biznis\n13:29, 8. 9. 2017.\nBespovratnu pomoć za osnaživanje postojeće delatnosti ili za započinjanje sopstvenog posla dobiće 20 izbeglica koje žive na teritoriji grada Niša, a danas je njih 11 potpisalo ugovore.\nVulin: Smeštaj izbeglica u motelu "Vranje" koristi lokalnoj zajednici\n14:03, 12. 5. 2017.\nAdaptacija motela „Vranje“, koji se nalazi na samom ulazu u grad, privodi se kraju, a kako je prilikom nedavne posete jugu Srbije rekao ministar Aleksandar Vulin, u ovom objektu radiće Vranjanci pa će biti od koristi lokalnoj zajednici.\nAleksinčani protiv dolaska izbeglica, nadležni još ne potvrđuju njihov dolazak\n14:52, 14. 3. 2017.\nDolazak 450 izbeglica sa Bliskog Istoka u aleksinačku Kasarnu još je pod znakom pitanja, ali se Aleksinčani okupljalju danas u 19 sati u zgradi nekadašnjeg Komiteta kako bi, kažu, formirali Građansku inicijativu čiji je cilj raspisivanje opštinskog referenduma na kome bi svi građani javno rekli šta misle o otvaranju prihvatnog centra za izbeglice. Nadležni i dalje ćute.\nProdužen javni poziv za izbeglice u Nišu koje će dobiti kuće na selu\n11:03, 16. 2. 2017.\nIzbeglice koje žive u kolektivnom ili su ugroženi u privatnom smeštaju u Nišu, a žele da se prijave kako bi dobili kuću na selu u kojoj će ubuduće živeti, kao i dodatnu pomoć, mogu da se prijave do 6. marta, navodi se na gradskom sajtu.


Министарство уложило 54 милиона динара у Дом здравља у Кули\t| Ministarstvo privrede Republike Srbije\nNovi Dom zdravlja u Kuli, čiju je izgradnju sufinansiralo Ministarstvo privrede sa više od 54 miliona dinara, od danas je otvoren za pacijente.\nPomoćnica ministra privrede Biljana Žarković, istakla je da su, zahvaljujući novoizgrađenom objektu, sve specijalističke službe, koje su bile raseljene na više lokacija, sada smeštene na jednom mestu.\n„Specijalističke službe pružaju zdravstvene usluge za više od 40.000 stanovnika, a zbog objekta koji se urušavao, bile su raseljene na više lokacija. Ovim projektom povećana je površina Doma zdravlja na 2.080 kvadratnih metara i sve službe su na jednom mestu“, rekla je pomoćnica ministra.\nKako je precizirala, vrednost celog projekta iznosi oko 133 miliona dinara, dok je učešće Ministarstva privrede 54.121.261 dinara.\nDom zdravlja su u subotu, 17. novembra, zvanično otvorili predsednik Pokrajinske vlade Igor Mirović i ministar zdravlja Zlatibor Lončar, a pored pomoćnice ministra Žarković, presecanju vrpce prisustvovali su predstavnici opštine i pokrajinskog sekreterijata za zdravstvo.\nPočetna»Vesti»Ministarstvo uložilo 54 miliona dinara u Dom zdravlja u Kuli


S ciljem realizacije ovog projekta, Janjić je juče potpisao ugovor o zajmu sa Investiciono-razvojnom bankom Srpske.\nJanjić kaže da će zgrada dobiti novih 397 metara kvadratnih, dok će skladište za avio-prevoz robe imati površinu od 1.360 metara kvadratnih.\n“Riječ je o sedam miliona KM za ukupni investicioni program, dok će konačni iznos biti poznat tek kada se u skladu sa zakonom završe sve nabavke i procedure. Izgradnja kargo objekta je okosnica ukupnog investicionog programa koji će omogućiti robni saobraćaj na Aerodromu Banjaluka za kompanije i korisnike koji traže posebnu zaštitu i uslove transporta”, istakao je Janjić.\nOn je rekao da će ovaj posao omogućiti dovoljno uslova avio-kompanijama da u narednom periodu mogu da sarađuju sa “Aerodromima Srpske”.\nJanjić očekuje da će ovaj posao dati rezultat i u prevozu putnika, ali i da će aerodrom biti interesantniji svim korisnicima avio-usluga, kao i privredi Srpske. Nezavisne novine\nTagovi: aerodrom Banja Lukakargo saobracajskladiste\n23.10.2019 | 12:44\nKomentari na članak: Aerodrom Banjaluka dobija novo skladište za kargo saobraćaj\n16.09.2016 u 17:35\nA sta je sa motornim zmajem?


U ZC Vranje održan sastanak sa ekspertima iz Kine\nU sali Doma zdravlja održan je sastanak sa ekspertima iz Kine predvođenih Peng Džićiangom iz Centra za kontrolu i sprečavanje zaraze, koji su danas došli u Vranje kako bi sagledali situaciju i pomogli borbu protiv korone.\nNa početku sastanka direktorka Zdravstvenog centra dr Ljiljana Antić i gradonačelnik Vranja dr Slobodan Milenković preneli su kineskim ekspertima trenutnu situaciju.\nU vranjskim Kovid bolnicama na Infektivnim i grudnim odeljenjima, kao i u zgradi stare Hirurgije u ovom trenutku hospitalizovan je 105 pacijenata, rekla je dr Ljiljana Antić direktorka Zdravstvenog centra dok je sa situacijom upoznavala eksperte iz Kine.\nOd tog broja 55 je radnika iz fabrike nameštaja „Dodić“, uglavnom je reč o mlađim ljudima koji imaju blage ili nemaju uopšte simptome.\nZanimljiv je podatak da se prva osoba iz ove fabrike javila 11. maja, negirajući da je imala kontakt sa zaraženima. Već sutra dan se lekaru javilo više osoba iz ovog kolektiva sa respiratornim problemima. Istog dana fabrika je zatvorena i testirani su svi članovi porodica zaraženih radnika, prenosi VOM\nPlaniran je i još jedan sastanak u toku dana sa poslovodstvom fabrike nameštaja „Dodić“.


Brisel, 16. decembar 2014. godine - Misija Republike Srbije pri NATO preuzela je predsedavanje SEEGROUP (South East Europe Security Steering Group) na sastanku koji je, na nivou ambasadora, održan 16. decembra 2014. godine u Sedištu NATO u Briselu.\nNa sastanku su predstavljeni rezultati predsedavanja Misije Makedonije pri NATO ovim forumom u 2014.godini. Ambasador M. Udovički, šef Misije Republike Srbije pri NATO u svom izlaganju, predstavio je prioritete srpskog predsedavanja SEEGROUP i najavio da će Akcioni plan predsedavanja biti prezentovan tokom januara naredne godine.\nAmbasador Udovički posebno je istakao posvećenost Srbije daljem unapređenju regionalne bezbednosne saradnje i najavio da će među prvim temama na agendi SEEGROUP u 2015. godini biti prioriteti predsedavanja OEBS kojim će Republika Srbija takođe predsedavati 2015. godine.\nSEEGROUP predstavlja neformalni i fleksibilni forum za bezbednosne i političke konsultacije o temama od značaja za region Jugoistočne Evrope, koji okuplja partnerske države iz regiona Zapadnog Balkana, članice NATO kao i zapadnoevropske partnere NATO.


Prema svakoj osobi na svetu, bez obzira na pol, godine, nacionalnost i bogatstvo, treba se odnositi s poštovanjem\nBiti roditelj je zaista predivno životno iskustvo, ali ono nosi i veliku odgovornost.\nVaspitanje mališana izuzetno je bitno, a da bi dete odraslo u normalnog i pravednog čoveka, odmalena ga treba učiti pravim stvarima. Pred vama je 10 veoma važnih lekcija koje roditelji treba da nauče decu do njihove desete godine.\n1. Ne pravi razliku među ljudima\nBez obzira na pol, godine, nacionalnost, boju kože i finansijsku situaciju, prema svakome se treba lepo odnositi i imati poštovanja. Prema drugima se treba ponašati onako kako bismo želeli i da se oni ponašaju prema nama.\n3. Nemoj raditi ono što ne želiš zbog tuđeg odobravanja\nDeca često misle da je popularnost među vršnjacima jedna od najvažnijih stvari, zato čine sve kako bi je zadobili. Međutim, oni moraju znati da su stvari poput iskrenosti i poštovanja mnogo bitnije od toga i od traženja tuđeg odobrenja koje često nije važno.\n4. Uvek budi spreman da braniš sebe\nNaravno da je važno poštovati druge, ali isto tako je važno braniti svoj stav i ne dozvoliti drugima da te iskorišćavaju. Dete ne sme da se oseća nesigurno, već da zna da se njegovo mišljenje ceni.\nSirup Bimunal sam otvorila u Aprilu i nismo ga koristili, sve vreme je u frizideru. Hocu ponovo da...\nRanica na celu\nPostovanje, sin je pri padu udario u betonsku zardinjeru, ne jako, nema cvoruge, ali je nabio...\nPostovanje, Moja cerka sutra treba da primi 2 mmr vakcinu zbog upisa u 1 razred osnovne skole. Dali...\nDevojčice 0-36 meseci:… Devojčice od rođenja do 36 meseci - visina i težina


Da li će odbornici raspravljati o odluci da predsednik Skupštine grada bude prvi na listi za dobijanje sredstava za nabavku kotla za grejanje ? - JUGPRESS\nDa li će odbornici raspravljati o odluci da predsednik Skupštine grada bude prvi na listi za dobijanje sredstava za nabavku kotla za grejanje ?\nPored svečane za sutra je zakazana i radna sednica gradskog parlamenta.\nPred gradskim odbornicima biće nekoliko veoma značajnih tačaka dnevnog reda, kao što je Predlog Odluke o usvajanju izmena i dopuna Plana generalne regulacije Zone 2 u Vranju.\nDa li će se u dopunjenom dnevnom redu, ako ga bude i bilo, naći i ostavka ili smena predsednika Skupštine grada Dejana Tričkovića, zbog „afere kotao“ za sada je neizvesno.\nReč je o aferi o kojoj se u Vranju već danima govori, ali ne na zvaničnim mestima, već na ulici i kafanama.\nNedavno je kao bomba odjeknula vest da je predsednik Skupštine grada Dejan Tričković prvi na preliminarnoj rang listi za dobijanje sredstava za nabavku i ugradnju kotlova u porodičnoj kući.\nKomisija za realizaciju mera energetske sanacije porodičnih kuća i stanova na teritoriji grada Vranja, koju je osnovalo Gradsko veće, odlučila je da Tričkovićeva prijava dobije najviše poena. Tako je on izbio na prvo mesto od pet prijava koliko su građani podneli kako bi dobili novac iz gradskog budžeta.\nTričković bi posle završenog konkursa koji je trebalo da bude finansijska olakšica Vranjancima da zamene stolariju, kotlove za grejanje ili postave solarno grejanje, mogao da dobije 85.000 dinara za zamenu kotla jer je prvi na preliminarnoj rang listi.\nVranjanci su zgranuti i ne mogu da veruju, pa jedva čekaju da vide rasplet ove situacije, odnosno da li će o tome sutra na sednici Skupštine grada, na čijem je čelu Tričković, biti reči.


Napadač Crvene zvezde Ričmond Boaći našao se u nevolji pred put ekipe u Atinu, pošto je zagubio pasoš, pa je redovnom linijom morao da se "dobaci" do Grčke, prenosi Sportski žurnal. Ganijac je tek nakon duže potrage uspeo da pronađe svoj dokument, zbog čega nije stigao da se ...\nZvezda, ipak, sa Boaćijem u Atini Fudbaleri Crvene zvezde otputovali su u Atinu na utakmicu protiv Olimpijakosa, a u avionu se ipak našao, Ričmond Boaći. BEOGRAD - Fudbaleri Crvene zvezde otputovali su u Atinu na utakmicu protiv Olimpijakosa, a u avionu se ipak našao, Ričmond ...\nRičmond Boaći otputovao je u Atinu na meč sa Olimpijakosom (četvrtak, 21.00, Arena 1, RTS 1) u 6. kolu Lige šampiona, ali ne sa saigračima Naime, pred odlazak Zvezde u Atinu zbog napadača nastao je pravi mali haos. Nije bilo jasno da li je otputovao ili ne.\nFudbaleri Crvene zvezde otputovali su u Atini na utakmicu protiv Olimpijakosa, a na spisku putnika naknadno se našao i Ričmond ...\nVladan Milojević na odlučujuću utakmicu Lige šampiona poveo 19 ili 20 fudbalera, nije baš jasno. Fudbaleri Crvene zvezde uputili su jutros u Atinu, gde ih u sredu od 21.00 čeka odlučujuća utakmica Lige šampiona protiv Olimpijakosa (prenos na TV Arena Sport 1).\nRičmond Boaći je ipak otputovao sa Crveno zvezdom u Atinu na utakmicu sa Olimpijakosom (četvrtak, 21.00) u 6. kolu Lige šampiona, tvrdi klub sa "Marakane" Srpski šampion je, na zvaničnom klupskom sajtu, prvo objavio spisak od 19 igrača koji su krenuli put glavnog grada Grčke.\nZvezda ipak sa Boaćijem u Atini\nFudbaleri Crvene zvezde otputovali su u Atinu na utakmicu protiv Olimpijakosa, a u avionu se ipak našao, Ričmond Boaći. Trener Vladan Milojević poveo je na put 20 igrača, Boaći prvobitno nije bio na spisku, ali je očigledno spreman, pa nedostaje jedino Dušan Jovančić.\nRičmond Boaći je prvo bio van spiska, da bi potom bio na spisku putnika za Atinu. Totalni haos oko Ričmonda Boaćija. Napadač iz Gane je prvobitno bio van spiska putnika za Atinu, da bi potom bio dodat od strane zvaničnog sajta Crvene zvezde.\nFudbaleri Crvene zvezde otputovali su danas u Atinu na utakmicu poslednjeg šestog kola Lige šampiona protiv Olimpijakosa, a trener Vladan Milojević na put je poveo 20 igrača. Na spisku putnika našli su seMilan Borjan, Zoran Popović, Marko Gobeljić, Nemanja Milunović, Radovan ...\nFudbaleri Crvene zvezde doputovali su u Atinu bez Ričmonda Boaćija, ali će napadač iz Gane ipak biti na raspolaganju treneru Vladanu Milojeviću za meč sa Olimpijakosom u šestom kolu Lige šampiona. Najbolji strelac crveno-belih u Evropi ove sezone zaboravio je pasoš uoči ...\nZvezdaši mogu da odahnu\nEkspedicija Crvene zvezde krenula je za Atinu gde je sutra od 21 čas očekuje poslednji meč grupne faze Lige šampiona protiv Olimpijakosa. Šef stručnog štaba Vladan Milojević na put je poveo 20 fudbalera, a na zvaničnom sajtu kluba najpre se pojavio spisak igrača bez Ričmonda ...\nZabuna u srpskim medijima. Crvena zvezda je danas otputovala u Atinu gde igra jednu od najbitnijih utakmica u sezoni protiv Olimpijakosa. Bod ili pobeda donose ekipi Vladana Milojevića plasman u šesnaestinu finala Lige Evrope.\nZVEZDA OTPUTOVALA U ATINU PO EVROPSKO PROLEĆE: Milojević izabrao 20 igrača koji imaju samo jedan cilj - Ligu Evrope\nCrveno-beli igraju najvažniji meč ove jeseni Ekspedicija Crvene zvezd e u utorak ujutru u 10 časova otputovala je za Atinu gde je u sredu od 21 čas očekuje poslednji meč grupne faze Lige šampiona protiv Olimpijakosa .\nFudbaleri Crvene zvezde krenuli su put Pireja, gde ih u sredu od 21.00 (Arena sport 1, RTS 1) očekuje poslednji meč grupe B Lige šampiona u kojem se sastaju protiv Olimpijakosa . Duel protiv bratskog kluba predstavlja odlučujući meč za evropsko proleće, pošto će trećeplasirani ...\nZvezda krenula na meč odluke (VIDEO)\nZvezdu, budući da ima bod više od grčkog tima, i nerešeno vodi u šesnaestinu finala Lige Evrope s trećeg mesta u grupi. U Minhenu se sastaju Bajer i Totenhem, a to će biti meč za prestiž jer se nemački prvak probio u osminu finala s prvog mesta, dok „pevci“ idu dalje kao drugi.\nRičmond Boaći je ipak otputovao u Atinu i biće na raspolaganju treneru Vladanu Milojeviću za sutrašnji meč protiv Olimpijakosa u Atini. Ovo je ohrabrujaća vest za sve navijače crveno-belih jer je u prvobitnoj informaciji sa sajta srpskog šampiona, napadača iz Gane nije bilo na ...\nFudbaleri Crvene zvezde u utorak ujutru putuju na meč sezone sa Olimpijakosom u šestom kolu Lige šampiona. Crveno-belima u Pireju odgovaraju dva rezultata kako bi izborili evropsko proleće – pobeda i remi, pa ekipa Vlada Milojevića ima čemu da se nada u duelu sa bratskim klubom.\nEkspedicija Crvene zvezde jutros u 10 časova otputovala je za Atinu gde je sutra od 21 čas očekuje poslednji meč grupne faze Lige šampiona protiv Olimpijakosa . Šef stručnog štaba Vladan Milojević na put je poveo 20 fudbalera.\nFudbaleri Crvene zvezde otputovali su u Atinu gde ih u sredu od 21.00 (Arena sport 1, RTS 1) očekuje poslednji meč grupe B Lige šampiona u kojem se sastaju protiv Olimpijakosa Duel protiv bratskog kluba predstavlja odlučujući meč za evropsko proleće, pošto će trećeplasirani tim ...\nCRVENA ZVEZDA OTPUTOVALA U ATINU! Milojević odlučio: Ovi igrači napadaju proleće u Evropi!\nŠef stručnog štaba Vladan Milojević na put je poveo 20 fudbalera. Na spisku se nalaze: Milan Borjan, Zoran Popović, Marko Gobeljić, Nemanja Milunović, Radovan Pankov, Miloš Degenek, Santana Žander, Milan Rodić, Miloš Vulić, Hoze Alberto Kanjas, Njegoš Petrović, Mirko Ivanić, ...\nZvezda otputovala u Atinu, Milojević poveo i Boaćija\nFudbaleri Crvene zvezde otputovali su u Atinu na utakmicu poslednjeg kola Lige šampiona protiv Olimpijakosa. Trener Vladan Milojević na put je poveo 20 igrača, među kojima je i tek oporavljeni napadač Ričmond Boaći.\nFudbaleri Crvene zvezde otputovali su u Atini na utakmicu protiv Olimpijakosa bez nedovoljno oporavljenog Ričmonda Boaćija. Trener Vladan Milojević poveo je na put 19 igrača: Milan Borjan, Zoran Popović, Marko Gobeljić, Nemanja Milunović, Radovan Pankov, Miloš Degenek, Santana ...\nEnigma: Boaći naknadno dopisan\nCrvena zvezda je otputovala u Pirej, engima vezana za učešće Ričmonda Boaćija u najvažnijem evropskom meču ove jeseni je ostala. Srpski šampion je, na zvaničnom klupskom sajtu, prvo objavio spisak od 19 igrača koji su krenuli put glavnog grada Grčke.


Vučić na Generalnoj skupštini UN: KORONAVIRUS MOŽEMO POBEDITI SAMO ZAJEDNO - Radio televizija Pančevo\n3. decembra 2020. 3. decembra 2020. 0235\n– Nadamo se da će Kovaks do kraja 2021. da isporuči dve milijarde doza sigurnih, efikasnih vakcina širom sveta, tamo gde je to potrebno, i vodeći se humanističkim i neselektivnim principima – rekao je predsednik Srbije.\n– One imaju nezamenljivu ulogu u organizovanom odgovoru na novonastale izazove, koji nisu samo zdravstvene prirode, već imaju socijalnu, ekonomsku, političku i bezbednosnu dimenziju. Zbog toga se značaj ovog foruma nikada ne sme dovoditi u pitanje – poručio je Vučić.\nU tom smislu, Vučić je istakao da Srbija pozdravlja odluke donete o organizaciji jednog ovako važnog foruma, a da nadu u prosperitet čovečanstva daje činjenica da je 150 zemalja članica, bez i jednog glasa protiv, prihvatilo i izglasalo neophodnost i hitnost održavanja današnjeg skupa. – S obzirom da održivi razvoj i zdravstvo idu ruku pod ruku, kao zemlja kandidat za pridruživanje EU, Srbija snažno podržava pristup Unije da moramo da nastavimo da radimo zajedno u okviru sistema UN, u borbi protiv pandemije i njenih posledica, istovremeno postavljajući temelje inkluzivnog, zelenog i održivog oporavka, u skladu sa ciljevima održivog razvoja – naglasio je Vučić.\nOn je dodao i da usvajanje Agende održivog razvoja do 2030. godine, kao i Pariskog sporazuma o klimatskim promenama, predstavlja ključne korake u suočavanju sa nekim od najvećih izazova današnjice – globalnom ekonomskom nestabilnošću, rastućim socijalnim nejednakostima i efektima klimatskih promena.\n– Razarajuće ekonomske posledice globalne recesije, moramo otkloniti mobilizacijom veće, brže i fleksibilnije podrške putem međunarodnih finansijskih institucija – podvukao je Vučić.\n– Sa ponosom ističem da je narod Srbije glasao za parlament u kome su oba pola podjednako zastupljena. Taj i takav, moderan srpski parlament, podržao je po drugi put Vladu na čijem je čelu žena – rekao je Vučić.\n– Intenzivno smo sarađivali sa državama celog sveta, kao i našeg regiona po pitanju upućivanja humanitarne i medicinske pomoći, ali i redovnog snabdevanja robom tokom pandemije kovida 19 – podsetio je Vučić.\n– Nadam se da smo se tokom ove pandemije podsetili koliko je važan svaki ljudski život, i da moramo da uradimo sve što je u našoj moći da bi se sprečilo da se izgubi još života i da bi se sprečila ljudska patnja – naglasio je on.\n– Prošlost ne možemo da menjamo, ali sa ovog mesta možemo u velikoj meri da utičemo na kvalitetniju budućnost planete i čovečanstva – zaključio je predsednik Srbije.\nPetar Petković u poseti Osnovnoj školi u Crkvenoj Vodici\nSNS Vojvodina osuđuje pokušaj opstrukcije izbornog procesa\nMica Milakov 6. marta 2020.


Goal 3: Good health and well-being | UNDP u Srbiji\nOd objave Milenijumskih razvojnih ciljeva do danas, postignuti su istorijski rezultati na smanjenju mortaliteta dece, unapređenja zdravlja porodilja i borbe protiv HIV-a / side, malarije i drugih bolesti. Od 1990. godine do danas, na globalnom nivou, broj dece koja su umrla od bolesti koje se mogu sprečiti smanjen je za više od 50%. Mortalitet porodilja takođe je pao za više od 45% na globalnom nivou. Broj novozaraženih HIV-om / sidom pao je za 30% u periodu od 2000. do 2013. godine, a od malarije je spaseno više od 6,2 miliona života.\nUprkos ovom ogromnom napretku, svake godine umre više od 6 miliona dece koja ne dočekaju peti rođendan. Od bolesti koje se mogu sprečiti, kao što su male boginje ili tuberkuloza, svakog dana umre 16.000 dece. Svakog dana umre nekoliko stotina trudnica ili porodilja usled komplikacija pri porođaju, a u zemljama u razvoju, svega 56% porođaja u ruralnim sredinama odvija se uz stručnu pomoć. Sida je danas vodeći uzrok smrtnosti kod adolescenata u podsaharskoj Africi, regionu kojim i dalje hara epidemija HIV-a.\nUmiranje se može izbeći prevencijom i lečenjem, edukacijom, imunizacijom i zaštitom seksualnog i reproduktivnog zdravlja. Ciljevima održivog razvoja odvažno je preuzeta obaveza iskorenjivanja epidemije side, tuberkuloze, malarije i drugih zaraznih bolesti do 2030. godine. Cilj je postići univerzalnu pokrivenost zdravstvenom zaštitom i svima obezbijediti ispravne i efikasne lekove i vakcine. Podrška istraživanju i razvoj vakcina predstavljaju suštinski deo ovog procesa, uz snabdevenost lekova po pristupačnoj ceni.


Dvojica naših tenisera igraće u glavnom žrebu turnira u Marakešu. U pitanju su Laslo Đere i Filip Krajinović, a upravo će se baš oni sastati u prvom kolu.\nKo trijumfuje u tom srpskom okršaju, u drugoj rundi će igrati protiv boljeg iz duela Malek Žaziri - Robin Hase. Đere (32. na ATP listi) je na turniru u Maroku postavljen za petog nosioca, dok je prvi Nemac Aleksandar Zverev, a drugi Italijan Fabio Fonjini.\nPodsetimo, osim Krajinovića koji zauzima 109. mesto na svetu i Đerea do glavnog žreba Marakeša pokušaće da se domogne i Viktor Troicki koji na startu kvalifikacija igra protiv Argentinca Fakunda Banjisa.\nTreba napomenuti i to da Krajinović ove nedelje igra finale na čelindžeru u Sofiji Antipolis (Francuska), a rival mu je Nemac Dastin Braun.\nTurnir u Marakešu igra se od 8. do 14. aprila, a nagradni fond je 524.340 dolara.


Kurti: Tači je antievropski nastrojen\nMart 11, 2020 20:32\nKosovski premijer Aljbin Kurti izjavio je večeras da je predsednik Kosova Hašim Tači antievropski nastrojen i da neki nepravedno njega optužuju da je antiamerikanac.\n“On (Tači) je sam pokazao da je antievropski, a ja sam i proamerički i proevropski. Ja verujem u transatlantske veze. On sebe proglašava antievropskim i počele su optužbe i klevete protiv mene da sam antiamerički nastrojen. Dakle, ja volim i SAD i EU, nama su potrebni zajedno”, rekao je Kurti.\nKurti je u Skupštini Kosova istakao da bez SAD nema NATO, bez NATO-a nema bezbednosti ni u Evropi a kamoli na Balkanu podsetivši da je Kosovo na Balkanu, na evropskom kontinentu, a ne na granici sa Meksikom.\nOn je dodao da se Tači mnogo gore ponaša sa Briselom nego sa Beogradom.\n“Sadašnji predsednik Kosova ponaša se mnogo gore sa EU nego sa Srbijom. Kao premijer se ne slažem sa pristupom u kojem predsednik tako loše govori o Borelju, Lajčaku i Briselu nego o Dačiću, Vučiću i Beogradu, to nije u redu. Brisel, Borelj i Lajčak nisu počinili genocid na Kosovu, nemojte mešati ove dve stvari”, rekao je Kurti.\nOn je izrazio spremnost da ode u Vašington kao premijer sa svojim timom i sa predsednicom kosovskog parlamenta Vjosom Osmani i razgovara o svim problemima.\nPotreban nam je proces prema sporazumu prihvatljivom za SAD, EU i region, istakao je kosovski premijer.\nAljbin KurtiHAšim TAčiSADNATOEU\nOd ukidanja taksi na sirovine na KiM ušlo 150 kamiona iz Srbije 5\nKM: Obezbeđen je dodatni karantin za obolele sa lakšim simptomima 210\nDezinfikovane ulice u Dobrotinu 10


PRVI UGOVOR EPS-a SA KOMERCIJALNIM KUPCEM – PROIZVOĐAČEM ELEKTRIČNE ENERGIJE IZ OBNOVLJIVIH IZVORA - LAJKOVAC NA DLANU\nApr 1, 2022 Apr 1, 2022 Snežana Bilić\n„Elektroprivreda Srbije“ zaključila je prvi ugovor sa komercijalnim kupcem-proizvođačem i ovo je prvi primer kada kupac postaje i proizvođač električne energije iz obnovljivih izvora. EPS je 30. marta sa kompanijom „Gruner Serbian“ iz Vlasotinca zaključio ugovor o potpunom snabdevanju sa neto obračunom za period od 1. aprila 2022. do 31. decembra 2023. godine.\n„Gruner Serbian“ izgradio je solarnu elektranu na krovu proizvodnog objekta, instalisane snage 500 kW. Priključenjem te solarne elektrane kupac-proizvođač koristiće proizvedenu električnu energiju za sopstvenu potrošnju, a višak električne energije isporučiće u elektroenergetski sistem. Na taj način, značajno će biti umanjeni računi za preuzetu električnu energiju koju je „Gruner Serbian“ kupovao na otvorenom tržištu.\nEPS je potpisao i ugovore sa domaćinstvima, koja su podnela zahteve za zaključenje ugovora o potpunom snabdevanju sa neto merenjem i o njima odmah obavestio operatora distributivnog sistema („Elektrodistribucija Srbije“). Sledeći korak je priključenje elektrane na elektroenergetski sistem, koji je u obavezi da uradi operator distributivnog sistema, i to u roku od pet dana od zaključenja ugovora. Nakon priključenja, u narednih pet dana, operator distributivnog sistema upisuje krajnjeg kupca u Registar kupaca–proizvođača, koji time stiče status kupca-proizvođača.\nEPS je na svojoj internet stranici, na linku http://www.eps.rs/cir/snabdevanje/Pages/kupac-proizvodjac.aspx postavio uputstvo „Kako postati kupac-proizvođač?“. Na tom linku objavljeni su zahtevi za zaključenje ugovora o potpunom snabdevanju sa neto merenjem odnosno neto obračunom, kao i modeli ugovora o potpunom snabdevanju električnom energijom za kupce-proizvođače. Prilog zahteva je Obaveštenje o prilagođenju mernog mesta, izdato od strane operatora distributivnog sistema. To je deo neophodne dokumentacije za domaćinstva i firme koje nameravaju da proizvode električnu energiju iz obnovljivih izvora za sopstvene potrebe, uz mogućnost da isporuče u sistem viškove energije ili preuzmu električnu energiju kada im je to potrebno. Sa domaćinstvima se zaključuje ugovor o potpunom snabdevanju sa neto merenjem, a sa firmama ugovor o potpunom snabdevanju sa neto obračunom. Suštinska razlika između neto merenja i neto obračuna je da kod neto obračuna cena preuzete električne energije ne mora biti ista kao cena po kojoj se isporučuje električna energija u elektroenergetski sistem.\nPre podnošenja zahteva za zaključenje ugovora neophodno je da kupac izgradi elektranu koja koristi obnovljive izvore energije i čija instalisana snaga nije veća od odobrene snage priključka objekta kupca. Neophodno je i da se prilagodi merno mesto odnosno postavi dvosmerno brojilo, kao i da se operatoru sistema dostavi potvrda da su uređaji, instalacije i merno mesto ispravni i u skladu sa propisima i standardima, saopšteno je iz JP EPS.\nŠEST LAJKOVAČKIH OSNOVACA NAGRAĐENO NA MEĐUNARODNOM LIKOVNOM KONKURSU\nPODELJENA 52 AUTO – SEDIŠTA


Ulaganje od 3,6 miliona evra za implementaciju mera energetske efikasnosti u Podgorici | Energetski portal Srbije\nUlaganje od 3,6 miliona evra za implementaciju mera energetske efikasnosti u Podgorici\n07.03. 2020 Energetska efikasnost\nMinistarstvo ekonomije Crne Gore je u saradnji sa Glavnim gradom Podgorica obeležilo 5. mart, Svetski dan energetske efikasnosti.\nTom prilikom javnosti su se obratili Marko Radulović, generelni direktor Direktorata za energetsku efikasnost u Ministarstvu ekonomije i dr Slađana Vujačić, zamenica gradonačenika.\nRadulović je izjavio da Ministarstvo ekonomije već 12 godina radi intenzivno na implementaciji energetske efikasnosti i da je do sada odrađen veliki broj projekata. Jedan od projekata je saradnja sa Svetskom bankom o primeni mera energetske efikasnosti na zdravstvenim i obrazovnim objektima, kao i saradnja sa Nemačkom razvojnom bankom (KFW), u okviru čega se od 2012. godine implementiraju mere energetske efikasnosti u obrazovnim ustanovama.\n“U realizaciju ovih projekata uloženo je 3,6 miliona evra i u skoro 1.500 domaćinstava su implementirane mere energetske efikasnosti “, kazao je Radulović.\nOn je naveo da pored ovih projekata ima i onih koji su direktno usmereni na podršku domaćinstvima, odnosno građanima: „Energy wood I i II“, „Montesol“, „Energetski efikasan dom“.\n“Naredna faza projekta ‘Energetski efikasan dom’ će početi u maju i građani će biti u prilici da apliciraju i dobiju beskamatne kredite kako bi svoje domove opremili na energetski efikasan način. Ono što je novina jeste da će građani moći da apliciraju i za isporuku i montažu solarnih panela, kako za grejanje sanitarno tople vode, tako i za proizvodnju električne energije”, zaključio je on.\nZamenica gradonačelnika dr Slađana Vujačić, istakla je da Dan energetske efikasnosti nešto što Ministarstvo i Glavni grad sada već tradicionalno organizuju unazad nekoliko godina: “Uprava Glavnog grada preduzela je značajne korake kada je u pitanju oblast energetske efikasnosti. Prvenstveno smo 2018. godine donošenjem Programa energetske efikasnosti stvorili strateški okvir za sve one praktične delatnosti koje smo primenili u nastavku”, istakla je ona.\nFinska kompanija zainteresovana za izgradnju fabrike kontejnera i distributivnog regionalnog centra u Podgorici\nOna je govorila o vrednim kapitalnim projektima koje je gradska uprava realizovala u oblasti energetske efikasnosti. “Krajem prošle godine završili smo jedan od kapitalnih projakata u glavnom gradu koji se tiče zamene rasvete novim LED svetiljkama. U prvoj fazi tog projekta smo zamenili preko 11.000 svetiljki najsavremenije tehnologije, čime smo uštedeli preko 80 odsto elektirčne energije i tim uštedama finansiramo realizaciju navedenog projekta vrednosti 4,6 miliona evra”, istakla je Vujačić, dodajući da će Realizacijom II faze tog projekta Podgorica postati jedan od prvih gradova u Evropi koji gotovo stoprocentno koristi LED tehnologiju za javnu rasvetu.\n“U narednom periodu ćemo u saradnji sa međunarodnim pratnerima nekoliko objekata u vlasništvu Glavnog grada učiniti energetski efikasnim, a svakako se nećemo zaustaviti na tome, već ćemo obezbediti i neke nove povoljnosti i subvncije za projekte iz oblasti energetske efikasnosti kako bi naš grad učinili energetski efikasnijim, a samim tim zdravijim i kvalitetnijim mestom za život”, zaključila je Vujačić.\nGrađani su u četvrtak u Delti bili u prilici da se informišu o načinu racionalnog korišćenja električne energije, a i da dobiju štedne LED sijalice.


Ženska rukometna reprezentacija Mađarske - Blic Sport\nJelena Erić: Videćete ko smo na Svetskom prvenstvu\nRukometna reprezentativka Srbije Jelena Erić rekla je posle poraza od Mađarske u borbi za bronzanu medalju na Evropskom prvenstvu da je četvrto mesto tek početak za nju i njene saigračice, te da će pouke biti izvučene do šampionata planete, 2013. opet u Beogradu.\nŽenska rukometna reprezentacija Srbije napravila je ogroman uspeh plasmanom u polufinale Evropskog prvenstva, gde je poražena od Crne Gore (27:26). Šampionat Starog kontinenta koji se održava u Beogradu mogle bi da zatvore osvajanjem broznane medalje, a na tom putu stoji im "samo" još Mađarska.\nRukometašice Crne Gore na bod od polufinala EP\nU prvom kolu polufinalne grupe prvenstva Evrope za rukometašice, Crna Gora je u Novom Sadu pobedila Mađarsku rezultatom 28:26 (15:9) i stigla nadomak plasmana u polufinale.\nVeliki broj Mađara odustao od dolaska na EP za rukometašice iako imaju karte\nDirektor takmičenja u Novom Sadu na Evropskom prvenstvu rukometašica Zoran Stanojević izjavio je Tanjugu da je 1.800 navijača iz Mađarske odustalo od dolaska u Novi Sad iako imaju uredno kupljene ulaznice.


Sportske.net - Partizan ili Zvezda - Ko ima teži raspored do sledeće pauze u prvenstvu?\nPartizan ili Zvezda - Ko ima teži raspored do sledeće pauze u prvenstvu?\nPrava uzbuđenja tek slede, biće veoma zanimljivo.\nPrvi ciklus sezone 2021/22 ekipa Partizana je izvanredno odradila. Ostvareni su svi postavljeni ciljevi, i na domaćoj, i na evropskoj sceni, pa u Humskoj imaju mnogo razloga za zadovoljstvo. Posle nekoliko godina čekanja, crno-beli su zauzeli prvo mesto na tabeli Superlige i tu poziciju sada ne žele da prepuste nikom drugom, a uporedo s tim, pokušaće da se u grupnoj fazi Lige konferencija izbore i za ''evropsko proleće''.\nCrvena zvezda, zahvaljujući kiksu protiv Vojvodine na startu sezone, zaostaje dva boda za Partizanom, a kada je Evropa u pitanju, tim Dejana Stankovića nije uspeo da se domogne grupne faze Lige šampiona, ali će u Ligi Evrope crveno-beli imati mnogo toga da pokažu, pa se i oni s pravom nadaju da će proleće dočekati na evropskoj sceni.\nPrvenstvo se nastavlja narednog vikenda, kada počinje drugi ciklus od sedam utakmica za crno i crveno-bele, do sledeće prvenstvene pauze zbog obaveza nacionalnih timova u oktobru.\nPrilika je sada da pogledamo kakav će raspored imati jedni i drugi do tada i da li bismo mogli da očekujemo neke značajnije promene, pre svega na superligaškoj tabeli.\n11. septembar Radnički 1923 - Partizan\n16. septembar Anortozis - Partizan\n19. septembar Partizan - Crvena zvezda\n22. septembar Mladost - Partizan\n26. septembar Partizan - Spartak ŽK\n30. septembar Partizan - Flora\n3. oktobar Napredak - Partizan\n11. septembar Crvena zvezda - Proleter\n16. septembar Crvena zvezda - Braga\n22. septembar Crvena zvezda - Voždovac\n26. septembar Novi Pazar - Crvena zvezda\n30. septembar Ludogorec - Crvena zvezda\n3. oktobar Crvena zvezda - Metalac\nPartizanu je otežavajuća okolnost što će imati veći broj gostovanja od Crvene zvezde koja do 26. septembra neće ''mrdati'' iz Beograda, dok će Partizan za to vreme igrati i u Kragujevcu, na Kipru, u Lučanima. Ali, ono što crno-belima ide na ruku, to je što će imati priliku da ugoste svog najvećeg rivala i da na svom terenu pokušaju da dodatno uvećaju bodovnu prednost, što, naravno, neće biti nimalo lako. Takođe, na kraju ovog ciklusa, Partizan će imati još jedno teško gostovanje, protiv ove sezone odličnog Napretka, pa će Stanojevićev tim biti na velikim iskušenjima da zadrži ono što sada ima u svojim rukama. Kada je u pitanju Zvezda, utisak je da će do oktobra jedino u Humskoj imati problema na domaćoj sceni, u ostalim mečevima se očekuje rutinsko obavljanje posla, pogotovo što će se u Novom Pazaru igrati bez prisustva navijača.


U „Komusu“ u toku nabavka kamiona za odvoz otpada | Радио Гацко\nHome /Вијести/U „Komusu“ u toku nabavka kamiona za odvoz otpada\nTokom ove sedmice JP„Komus“ AD Gacko raspisuje tender za nabavku vozila za odvoz opada, koje će imati mogućnost da prazni i velike i male kontejnere, potvrdila nam je vršilac dužnosti direktora Dragana Rudan.\n„Da bi obnovili dotrajalu opremu, prevashodno vozni park, odradili smo projekat i aplicirali smo za sredstva kod Fonda za zaštitu životne sredine i energetsku efikasnost RS u prošloj godini. Za nabavku kamiona od Fonda nam je odobreno 30 hiljada KM, a ostatak novca obezbijedićemo uz pomoć Opštine i iz vlastitih sredstava“, kaže Rudan.\nNabavkom kamiona zapremine 20 metara kubnih sabirnog sanduka, biće u prilici da izbace auto-podizač koji je star 40 godina.Takođe će smanjiti i troškove prevoza, jer će biti u mogućnosti da umjesto pražnjenja jednog odjednom prazne i do 10 kontejnera. Obnovom voznog parka biće uštede i na amortizaciji vozila, kažu u „Komusu“. Nadaju se da će nabavku realizovati do kraja avgusta.\nRudan se osvrnula i na poslednje skupštinsko zasjedanje lokalnog parlamenta kada je Izvještaj o radu „Komusa“ povučen sa dnevnog reda, rekavši da je u pitanju tehnička greška, zbog koje je povučen. Naime revizorski izvještaj nije bio završen do sjednice, iako su to oni očekivali i stavili u izvještaj. Tako da će se na sledećoj sjednici ova tačka naći na dnevnom redu, jer se revizorski izvještaj očekuje ove sedmice. Ona kaže da je „Komus“ predhodnu godinu poslovao pozitivno.\nRudan je rekla da je Odluka o kreditnom zaduženju koja je donijeta u martu u iznosu od 100 hiljada KM, donijeta u interesu preduzeća, da bi se prevazišli tekući problemi i isplatili porezi i doprinosi, jer su mnogo veće zatezne kamate po toj osnovi nego kamate na kredit.\n„Kašnjenja plata i dalje se povlače iz predhodnog perioda, pa ćemo sada isplatiti aprilsku“, kaže Rudan. Za 10 radnika ovog preduzeća uz pomoć Opštine isplaćene su opremnine, tako da će u narednom periodu doći do izvjesnog rasterećenja kada je u pitanju isplata ličnih primanja. Nadaju se da će u bliskoj budućnosti dobiti ovlaštenje za naplatu parkinga, čime bi realizovali još jednu od planiranih mjera za saniranje teške situacije u „Komus“-u.


Republika / Komentari / Inter dobio paklenu konkurenciju, Matića želi klub iz Primere!\nInter dobio paklenu konkurenciju, Matića želi klub iz Primere!\npetak, 20. 12. 2019.| 23:50\nOdlazak Nemanje Matića sa "Old Traforda" je neminovan, postavlja se pitanje da li će ga čelnici Junajteda pustiti ove zime ili narednog leta. Ako bude na leto, "đavoli" će propustiti priliku da zarade pošto srpskom internacionalcu ističe ugovor krajem juna.\nNIJE SOLSKJER LUD: Junajted spremio basnoslovnu ponudu za zvezdu španskog fudbala!


Stejt department: Obaveze iz Vašingtonskog sporazuma i dalje korisne, fokusirati se na dijalog - Radio Kontakt Plus\n20:22, 14.05.2022 Izvor: Glas Amerike\n"Sjedinjene Američke Države veruju da su obaveze iz Vašingtonskog sporazuma i dalje korisne, pa nastavljamo da pozivamo Kosovo i Srbiju da se usredsrede na dijalog koji vodi Evropska unija", navodi se u pisanom odgovoru Stejt departmenta na pitanja Glasa Amerike da pojasni da li je američka administracija promenila stav u odnosu na moratorijum koji je deo sporazuma iz 2020. godine, kako gleda na zahtev Prištine za prijem u Savet Evrope posle čega je Beograd najavio nastavak kampanje protiv kosovske nezavisnosti, te da li želi da vidi primenu ostalih delova sporazuma.\n"Kosovo i Srbija su suverene zemlje, sa pravom da same određuju svoje spoljnopolitičke prioritete. Za donošenje odluke o članstvu u ovim programima i organizacijama, potrebna je saglasnost i odobrenje tih institucija i njihovih država članica", dodaje se u odgovoru Stejt departmenta.\nMoratorijum na podnošenje zahteva Prištine za prijem u međunarodne organizacije i srpsku diplomatsku kampanju na povlačenju priznavanja kosovske nezavisnosti - istekao je 4. septembra 2021. godine, ali je u to vreme Bajdenova administracija podstakla obe strane da nastave da ga primenjuju.\nU odgovoru na raniji upit Glasa Amerike ove nedelje, Stejt department je naveo da je moratorijum "bio osmišljen da bi se proširio prostor za razgovor i kompromis između Kosova i Srbije, za koji verujemo da je u strateškom interesu obe zemlje", bez direktnog poziva da se on poštuje.\nPriština je 12. maja podnela zahtev za prijem u Savet Evrope, a ministar spoljnih poslova Srbije u tehničkom mandatu, Nikola Selaković, dan kasnije je rekao da je predsedniku Srbije Aleksandru Vučiću predao četiri diplomatske note država koje su spremne da povuku priznanje kosovske nezavisnosti.\nKosovska ministarka spoljnih poslova, Donika Gervala Švarc, poručila je da zvanična Priština nema informacije da su četiri države povukle priznanje nezavisnosti.\nSporazum o normalizaciji ekonomskih odnosa između Srbije i Kosova potpisan je u Beloj kući 4. septembra 2020. godine.


Otkaz - kada poslodavac mora da vas isplati? - www.kragujevcanka.rs\nOtkaz – kada poslodavac mora da vas isplati?\nPrestanak radnog odnosa, naročito onaj do kog dolazi mimo volje zaposlenog, može da predstavlja stresan momenat u životu, kao i da proizvede finansijski izazovnu situaciju za lice koje iznenada ostaje bez posla. Isplata otpremnine prilikom prestanka radnog odnosa može donekle da popravi nezavidan položaj radniku koji ostaje bez radnog mesta. Zbog toga su zaposleni veoma zainteresovani da budu upoznati sa time u kojim slučajevima prestanka radnog odnosa je poslodavac dužan da ih isplati.\nDa bismo definisali obaveze poslodavca u navedenim smislu treba da se podsetimo kojim aktima se uopšte određuju dužnosti poslodavca, odnosno na koji način se uređuju prava i obaveze zaposlenih i poslodavaca u radnom odnosu.\nMeđusobni odnos zakona\nPrava, obaveze i odgovornosti iz radnog odnosa, odnosno po osnovu rada, uređuju se zakonom, kolektivnim ugovorom i ugovorom o radu. U najkraćem, kolektivni ugovor je sporazum o pravima i obavezama radnika koji zaključuju reprezentativni sindikat i poslodavac. Ugovor o radu je pojedinačan akt koji zaključuju poslodavac i zaposleni, kojim se zasniva radni odnos.\nUkoliko kod poslodavca nije u primeni kolektivni ugovor (nema reprezentativnog sindikata ili ne može da se postigne saglasnost između poslodavca i reprezentativnog sindikata o sadržini kolektivnog ugovora) onda se prava, obaveze i odgovornosti iz radnog odnosa uređuju zakonom, pravilnikom o radu (umesto kolektivnim ugovorom) i ugovorom o radu. Pravilnik o radu donosi nadležni organ kod poslodavca, utvrđen zakonom, odnosno opštim aktom poslodavca, a kod poslodavca koji nema svojstvo pravnog lica donosi ga ovlašćeno lice u skladu sa zakonom. Pravilnik o radu prestaje da važi danom stupanja na snagu kolektivnog ugovora (u nastavku teksta kolektivni ugovor i pravilnik o radu nazivamo opštim aktom kod poslodavca).\nKao što vidimo postoji višestepenost u uređivanju prava i obaveza po osnovu rada, te je potrebno urediti međusobni odnos ovih akata, što je učinjeno Zakonom o radu, kao krovnim, sistemskim zakonom u ovoj oblasti. Zakon o radu tako precizira da kolektivni ugovor i pravilnik o radu (odnosno kako ih zakon kratko naziva opšti akt kod poslodavca) i ugovor o radu ne mogu da sadrže odredbe kojima se zaposlenom daju manja prava ili utvrđuju nepovoljniji uslovi rada od prava i uslova koji su utvrđeni zakonom. Opštim aktom i ugovorom o radu mogu da se utvrde veća prava i povoljniji uslovi rada od prava i uslova utvrđenih zakonom, kao i druga prava koja nisu utvrđena zakonom (osim ako zakonom nije drukčije određeno, što je baš slučaj sa otpremninom).\nU sladu sa navedenim, ako opšti akt i pojedine njegove odredbe ili ugovor o radu utvrđuju nepovoljnije uslove rada od uslova utvrđenih zakonom, primenjuju se odredbe zakona.\nZbog čega opisujemo hijererhiju akata koji uređuju radni odnos? Upravo da bismo dali odgovor na pitanje kada je poslodavac dužan da isplati zaposlenog kod prestanka radnog odnosa. Zakon o radu je ustanovio dužnost poslodavca da isplati zaposlenom otpremninu kod određenih razloga prestanka radnog odnosa. Kako se opštim aktom poslodavca i ugovorom o radu mogu utvrditi veća prava i povoljniji uslovi rada od prava i uslova utvrđenih zakonom, kao i druga prava koja nisu utvrđena zakonom, to je obaveza poslodavca da isplati otpremninu i kada mu tu obavezu ne nameće zakon, ali je ona predviđena u kolektivnom ugovoru, pravilniku o radu ili ugovoru o radu.\nNema nikakvih smetnji da poslodavac opštim aktom utvrdi da će zaposlenima i u drugim slučajevima prestanka radnog odnosa (osim onih zakonom određenih) isplatiti otpremninu. Takođe, poslodavac sporazumom sa zaposlenim o prestanku radnog odnosa može da preuzme obavezu isplate određene naknade.\nDa li sledi otpremnina?\nDakle, zaposleni kome prestaje radni odnos iz zakonom određenog razloga, mora najpre da proveri da li zakon vezuje isplatu otpremnine za zakonski razlog zbog kojeg mu prestaje radni odnos. Ako to ne nalaže zakon, potrebno je proveriti odrede opštega akta kod poslodavca, odnosno da li kolektivni ugovor ili pravilnik o radu nameću obavezu poslodavcu koju nema po zakonu. Najzad, moguće je da je u ugovoru o radu, kojim je zasnovan radni odnos kod poslodavca, određeno da poslodavac mora isplatiti određenu sumu novca u slučaju prestanka radnog odnosa iz pojedinih zakonskih razloga za koje sam zakon ne vezuje isplatu otpremnine.\nUkoliko nijedan od akata koji uređuju prava i obaveze iz radnog odnosa ne predviđa isplatu otpremnine zaposlenom kome prestaje radni odnos, on tu obavezu poslodavca može da izdejstvuje ako je učini sastavnim delom sporazuma o prestanku radnog odnosa. Poslodavac može da proceni da mu je u interesu da prihvati isplatu određene sume novca kako bi zaposlenog, sa kojim iz nekog razloga želi da okonča saradnju (to jest radnopravni odnos), a ne postoji nijedan zakoniti razlog za otkaz, privoleo na prestanak radnog odnosa. U takvom slučaju poslodavac je dužan da dogovorenu sumu isplati.\nOvo može biti važno jer u slučaju sporazumnog prestanka radnog odnosa zaposleni neće imati pravo na novčanu naknadu kod Nacionalne službe za zapošljavanje, te isplaćena novčana naknada od poslodavca može da predstavlja odgovarajuću zamenu naknade za nezaposlena lica jer obezbeđuje određena finansijska sredstva, dok se ne reši buduće radno angažovanje.\nDva slučaja isplate otpremnine\nKada govorimo o isplati otpremnine kao zakonskoj dužnosti poslodavca, odnosno pravu zaposlenog, na početku treba reći da je Zakon o radu propisuje u dva slučaja:\n– pri odlasku zaposlenog u penziju i\n– kod prestanka radnog odnosa zaposlenog ako usled tehnoloških, ekonomskih ili organizacionih promena prestane potreba za obavljanjem određenog posla ili dođe do smanjenja obima posla, to jest u slučaju proglašenja zaposlenog tehnološkim, ekonomskim ili organizacionim viškom (skraćeno: otkaz zbog tehnološkog viška)\nImajući u vidu dva konteksta u kojima je Zakon o radu pominje, može se reći da otpremnina ima dvostruku funkciju: da nagradi zaposlenog kome prestaje radni odnos za njegov dotadašnji rad i da ublaži štetnu posledicu prestanka radnog odnosa, koja se ogleda u izostanku zarade.\nPropisujući isplatu otpremnine pri odlasku zaposlenog u penziju zakonodavac joj na neki način daje karakter svojevrsne nagrade za dugogodišnji rad, ali je njena osnovna funkcija da pruži socijalnu sigurnost u periodu između prestanka radnog odnosa i započinjanja isplate penzije.\nKod prestanka radnog odnosa usled proglašenja zaposlenog tehnološkim viškom otpremnina predstavlja novčanu naknadu koju poslodavac isplaćuje zaposlenom radi gubitka zarade do čega dolazi bez krivice zaposlenog, kada prestane potreba za poslovima koje je radio, ili se značajno smanji njihov obim, te se zbog toga otkaže ugovor o radu. Stoga je u ovom slučaju namena otpremnine da se zaposlenom obezbedi finansijska podrška u međurazdoblju između prestanka radnog odnosa i početka novog radnog angažovanja.\nOtpremnina pri odlasku u penziju\nZakon o radu je ustanovio dužnost poslodavca da isplati zaposlenom otpremninu pri odlasku u penziju u skladu sa opštim aktom, a najmanje u visini dve prosečne zarade. Dakle kolektivni ugovor koji je na snazi kod poslodavca ili pravilnik o radu (ako nema kolektivnog ugovora) određuju visinu otpremnine, s tim da ne mogu da je utvrde u iznosu nižem od zakonom određenog. Ukoliko opšti akt poslodavca ne uređuje ovo pitanje, ili predvidi iznos koji je niži od zakonom određenog iznosa, poslodavac je dužan da izvrši isplatu otpremnine u iznosu koji propisuje zakon, što znači najmanje u visini dve prosečne zarade. Pod prosečnom zaradom u ovom slučaju zakonodavac podrazumeva prosečnu zaradu u Republici Srbiji prema poslednjem objavljenom podatku republičkog organa nadležnog za statistiku (Republički zavod za statistiku). Bitno je napomenuti da se pod pojmom dve prosečne zarade podrazumevaju dve prosečne bruto zarade, to jest neto zarade uvećane za porez i doprinose na teret zaposlenog.\nU skladu sa ovim odredbama zakona zaposleni ima pravo na otpremninu samo ako mu radni odnos prestaje radi ostvarivanja prava na penziju. Pri tom nije bitno o kojoj vrsti prenzije je reč, te se otpremnina plaća kako pri odlasku u starosnu penziju, tako i kod prestanka radnog odnosa zbog ispunjavanja uslova za invalidsku ili porodičnu penziju.\nTreba istaći da pravo na isplatu otpremnine pri odlasku u penziju, kao ni visina otpremnine, ne zavise od vremena koje je zaposleni proveo kod poslodavca koji mu isplaćuje otpremninu.\nKonkretno, prethodni navodi u praksi znače da je poslodavac na dan prestanka radnog odnosa zaposlenog zbog odlaska u penziju dužan da isplati otpremninu u skladu sa opštim aktom. Ako opšti akt kod poslodavca ne utvrđuje visinu otpremnine za slučaj prestanka radnog odnosa zbog odlaska zaposlenog u penziju, za potrebe obračunavanja visine otpremnine uzima se poslednji podatak koji je Republički zavod za statistiku objavio u „Službenom glasniku Republike Srbije“ o prosečnoj bruto zaradi (zaradi koju čine neto zarada i pripadajući doprinosi za socijalno osiguranje) na području cele Republike.\nPoslodavac ima obavezu da zaposlenom koji odlazi u penziju isplati dvostruki iznos te zarade. Neisplaćivanje ove otpremnine prekršaj je poslodavca za koji je propisana novčana kazna.\nOtkaz i tehnološki višak\nKao jedan od razloga za otkaz ugovora o radu od strane poslodavca Zakon o radu je naveo i takozvani tehnološki višak, odnosno nastupanje tehnoloških, ekonomskih ili organizacionih promena koje su uslovile prestanak potrebe za obavljanjem određenog posla i/ili značajno smanjenje obima posla. U slučaju ovog otkaznog razloga poslodavac je dužan da pre otkaza ugovora o radu zaposlenom isplati otpremninu.\nNavedena odredba je imperativnog karaktera budući da je propisan i prekršaj poslodavca i novčana kazna ukoliko zaposlenom uskrati pravo na otpremninu.Takođe, brojne su odluke sudova kojim je rešenje o otkazu ugovora o radu ocenjeno kao nezakonito usled toga što poslodavac pre otkaza nije isplatio otpremninu zaposlenom koji je proglašen tehnološkim viškom.\nPostoji jedan izuzetak od navedene obavezne isplate. Ukoliko poslodavac, u okviru Programa za rešavanje viška zaposlenih sprovede neku od mera za zapošljavanje konkretnih lica, nema obavezu isplate otpremnine navedenim licima. Vrhovni kasacioni sud u jednoj od svojih presuda navodi da bez obzira što je zaposlenom prestao radni odnos usled prestanka potrebe za njegovim radom, ukoliko mu je poslodavac obezbedio meru zapošljavanja – rad kod drugog poslodavca, nije dužan da mu isplati otpremninu.\nVeoma je važno napomenuti da zaposleni kome poslodavac posle isplate otpremnine otkaže ugovor o radu kao tehnološkom višku, ostvaruje pravo na novčanu naknadu i pravo na penzijsko i invalidsko osiguranje i zdravstvenu zaštitu, u skladu sa propisima o zapošljavanju. To znači da isplata otpremnine ne znači gubitak novčane naknade (i uplate doprinosa za socijalno osiguranje) koja pripada nezaposlenom licu kod Nacionalne službe za zapošljavanje.\nOtpremnina i tehnološki višak\nVisina otpremnine zaposlenom koji je tehnološki višak utvrđuje se opštim aktom ili ugovorom o radu, s tim što ne može biti niža od zbira trećine zarade zaposlenog za svaku navršenu godinu rada u radnom odnosu kod poslodavca kod koga ostvaruje pravo na otpremninu. Za utvrđivanje visine otpremnine računa se i vreme provedeno u radnom odnosu kod poslodavca prethodnika u slučaju statusne promene (spajanje, pripajanje i odvajanje privrednih subjekata) i promene poslodavca.\nRelevantno je i vreme provedeno u radnom odnosu kod povezanih lica sa poslodavcem u skladu sa zakonom. U odnosu na fizička lica povezanim licem se smatraju određeni srodnici, supružnici itd., dok se u odnosu na pravno lice povezanim smatraju lica koja u tom pravnom licu imaju značajno učešće u kapitalu ili su kontrolni član tog lica i slično. Promena vlasništva nad kapitalom takođe se ne smatra promenom poslodavca u smislu ostvarivanja prava na otpremninu u skladu sa zakonom.\nRadi se dakle o kalendarskom vremenu koje je provedeno u radnom odnosu kod poslodavca koji isplaćuje otpremninu, bez obzira na to da li je reč o radu na određeno ili neodređeno vreme, ili na puno ili nepuno radno vreme. U skladu sa navedenim, računa se samo period za koji je postojao zaključen bilo kakav vid ugovora o radu kod poslodavca koji plaća otpremninu, ali se ne računa vreme provedeno u radu van radnog odnosa, čak i ako je reč o poslodavcu koji isplaćuje otpremninu (nije relevantan rad po ugovoru o delu, o privremenim i povremenim poslovima itd.).Takođe, računa se trećina zarade samo za svaku celu godinu rada u radnom odnosu, ali ne i srazmerna isplata za nepunu godinu rada.\nZanimljivo je istaći da za razliku od generalnog pravila da se opštim aktom i ugovorm o radu mogu utvrditi veći obim prava i povoljniji uslovi rada od prava i uslova određenih zakonom, to kod obračunavanja otpremnine nije do kraja slučaj. Tako se ni opštim aktom, ni ugovorom o radu ne može utvrditi duži period za isplatu otpremnine (npr. ne može se utvrditi da se isplaćuje trećina zarade zaposlenog za sve godine rada, a ne samo za vreme provedeno u radu kod poslednjeg poslodavca). Isto tako zaposleni ne može da ostvari pravo na otpremninu za isti period za koji mu je već isplaćena otpremnina kod istog ili drugog poslodavca.\nPrema tome, svaka navršena godina rada za koju je uračunata trećina zarade prilikom isplate otpremnine više ne može da bude osnov za ostvarivanje prava na otpremninu. Naravno, povoljnije uslove od zakonskih moguće je uvesti na drugi način. Primera radi određivanjem da se računa trećina zarade zaposlenog u Republici, a ne kod poslodavca (ako je takva zarada veća) ili utvrđivanjem da se plaća polovina, a ne trećina zarade po godini rada, itd.\nKada zakon govori o zbiru trećine zarade zaposlenog za svaku navršenu godinu rada u radnom odnosu kod poslodavca kod koga ostvaruje pravo na otpremninu, zakon govori o prosečnoj mesečnoj zaradi zaposlenog isplaćenoj za poslednja tri meseca koja prethode mesecu u kojem se isplaćuje otpremnina. Računaju se sva primanja koja po zakonu imaju karakter zarade.\nTreba naglasiti da ako zaposleni nije sva tri meseca radio, nego je u celosti ili delom tog vremena bio na bolovanju ili drugoj vrsti odsustva sa rada za koju je primao naknadu zarade, prosečna zarada koja je osnov za obračun otpremnine utvrđuje se tako što se za odrađene radne časove računa zarada po času, a za dane u kojima je plaćana naknada zarade računa se osnovna zarada uvećana za minuli rad. To praktično znači da ako zaposleni uopšte nije radio u tri meseca koja prethode mesecu isplate otpremnine, uzima se osnovna zarada uvećana za minuli rad, a ne naknada zarade.\nS obzirom na zakonsku formulaciju (isplaćena zarada) postoje u praksi nedoumice oko toga šta se pod tom zaradom podrazumeva, odnosno da li je reč o bruto ili neto zaradi. Ministarstvo rada je u svojim mišljenjima iz 2011. i 2015. godine zauzelo stav da se radi o zaradi koja obuhvata neto zaradu i poreze i doprinose koji se plaćaju iz zarade.\nNaime, prema zakonu porezi i doprinosi delom se plaćaju iz zarade zaposlenog (na teret zaposlenog), a delom na teret sredstava poslodavca. Imajući u vidu da Zakon o radu definiše da se pod zaradom, na koju svaki zaposleni ima pravo, smatra zarada koja sadrži porez i doprinose koji se plaćaju iz zarade (deo poreza i doprinosa koji idu na teret zaposlenog, a ne na teret poslodavca), Ministarstvo rada je mišljenja da kod izračunavanja visine otpremnine treba računati trećinu zarade koju čini neto iznos plus porezi i doprinosi koji se plaćaju iz zarade. Za razliku od Ministarstva rada, većina sudova, uključujući i Ustavni sud postupajući u jednoj ustavnoj žalbi iz 2015. godine, zauzeli su stav da je visina osnovice za obračun otpremnine vezana za isplaćenu, to jest neto zaradu koja zaposlenom pripada nakon uplate poreza i doprinosa iz bruto zarade, a ne obračunatu zaradu, odnosno njenu bruto vrednost.\nBilo bi poželjno da sudovi promene ovakvu praksu jer ima pravnog osnova da se pod isplaćenom zaradom smatraju i porezi i doprinosi koji se plaćaju iz zarade (pored nesporne neto zarade) jer je i taj deo zarade isplaćen, samo što je automatski prebačen na račune javnih prihoda na koje se plaćaju porez i doprinosi za socijalno osiguranje. Ipak je reč o satavnom delu zarade, po Zakonu o radu, samo je poslodavac dužan da taj deo plate u ime zaposlenog uplati na odgovarajuće račune službi koje rade naplatu javnih prihoda.\nGore izneto znači da ukoliko je zaposleni, na primer, nakon 6 godina rada kod poslodavca proglašen tehnološkim viškom, pripadaju mu najmanje dve prosečne neto mesečne zarade koje su mu isplaćene u poslednja tri meseca (kada se saberu trećina zarade zaposlenog za svaku od šest navršenih godina rada dobije se ukupno iznos od šest trećina, odnosno dve cele zarade). Ukoliko opšti akt kod tog poslodavca ili ugovor o radu predviđaju veći iznos po jednoj godini navršenog rada od trećine zarade zaposlenog poslodavac je u obavezi da isplati taj veći iznos.\nNema odricanja od otpremnine\nPoslodavci u nekim slučajevima, kao jača ugovorna strana i koristeći svoj dominantan položaj pokušavaju da izbegnu isplatu potpisujući sporazume sa zaposlenima koji su tehnološki višak po kojima se zaposleni odriče od otpremnine. Ustavni sud je, međutim, doneo niz odluka kojima je utvrdio da se prava na otpremninu ne može niko odreći, te sporazumi poslodavca i zaposlenog te vrste ne proizvode pravno dejstvo, odnosno poslodavac je dužan da isplati otpremninu određenu zakonom. Ovakav stav Ustavni sud je zauzeo jer postoje određena prava kojih se po Ustavu niko ne može odreći, među koja spada i pravo na pravnu zaštitu za slučaj prestanka radnog odnosa. Tako Ustavni sud u jednoj od svojih presuda u obrazloženju navodi sledeće:\n„Ustav izričito utvrđuje da se zaposleni prava zajemčenih odredbom člana 60. stav 4. Ustava, među kojima je i pravo na pravnu zaštitu za slučaj prestanka radnog odnosa, ne može odreći. S obzirom na to da isplata otpremnine predstavlja jedan od zakonom utvrđenih oblika pravne zaštite zaposlenih u slučaju prestanka radnog odnosa zbog uvođenja tehnoloških, ekonomskih i organizacionih promena, koje se zaposleni u smislu člana 60. stav 4. Ustava ne može odreći, to se zaključenjem vansudskog poravnanja kojim se odriče prava na otpremninu, podnosilac ustavne žalbe u suštini odrekao neotuđivog ustavnog prava na pravnu zaštitu povodom prestanka radnog odnosa. Kako se podnosilac nije mogao odreći prava na otpremninu, to i zaključeno vansudsko poravnanje nije moglo proizvesti pravne posledice“.\nS bzirom na brojne odluke Ustavnog suda koje zauzimaju stav o nemogućnosti odricanja od otpremnine, nižestepeni sudovi su dužni da prihvate pravno shvatanje, odnosno vezani su mišljenjima i odlukama Ustavnog suda, što je neophodno radi poštovanja načela zakonitosti i pravne sigurnosti.\nAutor: Milan Predojević, Infostud blog\nTags: otkaz, posao, prava radnika\nPremijera predstave „Da se ja pitam” BardTeatra\n5 načina da ODMAH ojačate samopouzdanje\n7 korisnih digitalnih strategija za male firme u 2020. godini


9. decembar 2021. Predsednik Narodne skupštine Ivica Dačić na otvaranju konferencije Povodom međunarodnog dana ljudskih prava\nPredsednik Narodne skupštine Ivice Dačića otvorio je Konferenciju povodom Međunarodnog dana ljudskih prava i predstavljanja Posebnog izveštaja o diskriminaciji dece.\n„Poštovana gospođo Janković,\nPoštovane kolege, dragi gosti,\nŽelim vam dobrodošlicu u Narodnu skupštinu i čestitam svima Međunarodni dan ljudskih prava. Imali smo ovim povodom i lepu svečanost u našem centralnom holu i otvorili izložbu dečijih radova o ljudskim pravima, pa je red da ovaj Međunarodni dan obeležimo i radno, na ovoj konferenciji. Zahvaljujem Poverenici za zaštitu ravnopravnosti, gospođi Janković, na ogromnom trudu koji je njena institucija uložila u izradu ovog izveštaja i naročito zbog toga što je odabrala da njegove rezultate i preporuke najpre podeli sa nama upravo u Narodnoj skupštini.\nIzveštaj pred nama je veoma detaljan i sveobuhvatan, obuhvata veliki vremenski period, od 2014. godine do polovine ove godine. Najpre bih želeo da istaknem jedan od njegovih glavnih nalaza, a to je da je u ovom periodu stanje u vezi sa položajem dece unapređeno, i da je u pogledu ostvarivanja njihovih prava učinjen značajan napredak.\nS tim u vezi, drago mi je da se i u ovom Izveštaju konstatuje da je Republika Srbija u proteklim godinama izgradila adekvatan antidiskriminacioni pravni okvir, usvajanjem brojnih zakona iz ove oblasti i ratifikovanjem svih bitnih međunarodnih dokumenata koji se tiču unapređenja zaštite ljudskih prava i zabrane diskriminacije. Zakon o zabrani diskriminacije, koji je usvojila Narodna skupština je u tom smislu temelj naše zajedničke borbe protiv diskriminacije u svakom njenom obliku, uključujući i borbu protiv diskriminacije dece.\nSuština principa nediskriminacije je da se sva prava primenjuju na svako dete, bez izuzetka, i da je obaveza države da deci pruži zaštitu od bilo kog oblika diskriminacije. Polazeći od toga da je, kod nas, zabranjen svaki oblik diskriminacije, kao i to da je svakom priznato pravo na slobodu od diskriminacije možemo reći da je time stvorena čvrsta osnova na kojoj će se dalje graditi i unapređivati princip jednakosti i tolerancije.\nNaime, imajući u vidu da princip jednakosti dece i odraslih, koji u savremenom društvu važi za jedan od najvažnijih pravnih i moralnih načela, moramo reći da su svi, kako deca i mladi, tako i odrasli, vredni poštovanja, i da su bez obzira na razlike koje među njima postoje, jednaki u dostojanstvu i pravima, odnosno svi su ravnopravni.\nŽelim da istaknem da je ovaj Poseban izveštaj o diskriminaciji dece, svima nama preko potreban, i kao takav, neophodan je iz mnogo razloga jer smo, nažalost, suočeni sa istinom, da je u našem društvu diskriminacija dece još uvek prisutna, uprkos tome što je naš pravni i institucionalni okvir zabranjuju. Nažalost, i ovaj Izveštaj pokazuje da diskriminacija dece postoji i dalje, na mnogo nivoa, i da je i dalje veliki prostor u kojem institucije naše države i celo društvo moraju da ulože napor da se eliminiše svaki vid diskriminacije dece.\nUveren sam da ćemo i sa ovog skupa svi zajedno dati jak podstrek da se još brže i još odlučnije posvetimo iskorenjivanju diskriminacije dece, ako želimo društvo istinske ravnopravnosti, u kome će svako dete, bez obzira na bilo koje lično svojstvo, imati podjednake šanse da razvije svoje potencijale i postane produktivan, aktivan i odgovoran član društva.\nNa kraju želim da ocenim da ovaj Poseban izveštaj o diskriminaciji dece, koji nam se danas predstavlja, treba da shvatimo kao poziv svim društveno odgovornim akterima u našoj zemlji, da zajedničkim snagama svi zajedno doprinesemo da se prema svakom detetu postupa na dostojanstven način, bez obzira na njihove međusobne različitosti i specifičnosti, sa ciljem stvaranja takvog društva u kojem bi diskriminacija dece bila isključena.\nČetvrtak, 9. decembar 2021. | obraćanje predsednika Narodne skupštine na otvaranju konferencije povodom Međunarodnog dana ljudskih prava 09.12.2021.


Uklanjanje ostataka aviona koji se srušio u istočnoj Indoneziji\nIndonežanski zvaničnici saopštili su sa se putnički avion srušio u more na istoku zemlje i da su tom prilikom poginuli svi koji su se nalazili u njemu - ukupno 27 ljudi.\nAvion se srušio u pokrajini Zapadna Papua, pošto je prethodno pokušavao da sleti u grad Kajmana, u uslovima ograničene vidljivosti usled jake kiše. Spasioci su uspeli da dođu do tela 15 žrtava koji su se nalazili u avionu državne kompanije "Merpati Nusantara Erlajns".\nFrancuska novinska agencija navela je izjavu mornaričkog oficira uključenog u potragu da su tela preostalih žrtava zarobljenja u olupini aviona. Vlasti su medijima rekle da po svemu sudeći - nema preživelih.\nU prostranom indonežanskom arhipelagu avio-transport je dominantan način prevoza, ali se smatra jednim od najmanje bezbednih u celoj Aziji. "Merpati" je jedan od nekoliko indonežanskih avio-prevoznika kojima je Evropska unija zabranila da operiše u evropskom vazdušnom prostoru.


Dom zdravlja Blace obeležio Svetski dan bez duvanskog dima - Blace Info Press\nDom zdravlja Blace obeležio Svetski dan bez duvanskog dima\nSvetski dan bez duvanskog dima – 31. maj – ove godine se obeležava pod sloganom „Zaštiti zdravlje,smanji siromaštvo i doprinesi razvoju: Duvan – pretnja razvoju“.\nCilj obeležavanja ovog datuma je skretanje pažnje javnosti koliko je štetno konzumiranje duvana, promociju, očuvanje i unapređenje zdravlja i naročito danas, u sve većem obimu značajnu ekonomsku komponentu za smanjenje siromaštva.\nTim povodom Dom zdravlja Blace je organizovao niz zdravstveno promotivne aktivnosti u centralnoj zgradi, gde su svi korisnici mogli da vide urađene izložbe na ovu temu.\nU centru grada, su postavljeni štandovi sa zdravstveno edukativnim štampanim materijalima, gde su građani mogli da dobiju informacije i stručne savete od zdravstvenih radnika, provere vrednosti krvnog pritiska i šećera u krvi.\nPromocijom zdravlja i zdravih stilova života i ukazivanje na duvanski dim kao rizik po zdravlje svih onih koji ga udišu, zdravstveni radnici su ovom prilikom proverili zdravlje kod 220 sugrađana, što nam ukazuje da je bilo veliko interesovanje za ovu akciju.\nAgende Svetske zdravstvene organizacije kojom se planira održivi razvoj do 2030. godine kao jedan od svojih glavnih ciljeva upravo postavlja ovu komponentu ali i preventivne i promotivne programe koji se pokazuju kao najsupešniji u sprečavanju hroničnih nezaraznih bolesti. Ono što je zadatak svake odgovorne zajednice je da kroz lokalne javno zdravstvene programe podrži promociju, prevenciju, upoznavanje javnosti o štetnom uticaju duvanskog dima\nSledeća vest Legalizacija oružja do 1.oktobra 2017\nPredhodna vest Blace: Dramska radionica – Kreativni put premijerno izvela predstavu – Ljubav šta je to


Odricanje od odgovornosti | Priroda na dar - Bosna\nPrirodanadar.net ne garantuje da će ove web stranice uvek biti dostupne i raspoložive, te da neće sadržavati greške ili viruse. Prirodanadar.rs neće odgovarati za bilo kakvu štetu ili povredu nastalu kao rezultat upotrebe ili nemogućnosti upotrebe informacija dostupnih na ovim web stranama ili sadržaja koje su na njima objavili ili dodali drugi korisnici.\nSav pisani, audio i video sadržaj objavljen na sajtu Prirodanadar.net predstavljaju opšte informacije čiji je cilj sticanje jasnije opšte slike o proizvodima i temama kojima se sajt bavi. Ukoliko dodje do zabune i pogrešne kupovine proizvoda, ostvarivanje prava na povrat novca je regulisano našom odredbom o Garanciji i povratu novca.\nSajt Prirodanadar.net, i tim osoba koji učestvuju u radu i razvoju sajta nikako se ne mogu smatrati odgovornim za bilo kakvo pogrešno tumačenje informacija ili davanje pogrešnih procena o zdravstvenom stanju, kao i za tačnost i ispravnost naučnih članaka, podataka i linkova ka spoljnim izvorima koji su objavljeni na sajtu, niti se mogu smatrati odgovornim za eventualne postupke preduzete na osnovu informacija u člancima.\nCilj sajta Prirodanadar.net nije da zameni Vašeg lekara ili farmaceuta već da vas dodatno informiše.


Kompanija MaxBet želi svim prijateljima srećne Božićne i Novogodišnje praznike | Saopštenja za javnost\ndecembar 18, 2012 • 16:47\nU protekloj godini, kompanija MaxBet uspela je da potvrdi svoju poziciju kao jedna od vodećih kompanija u oblasti igara na sreću. Otvorene su nove sportske kladionice, te su igrači uživali u prenosima mnogih sportskih takmičenja i u pravoj sportskoj atmosferi. Navijali smo tokom Evropskog prvenstva u fudbalu, pratili naše sportiste na Olimpijske igre u Londonu. Tokom godine, zajedno smo se smejali, nervirali, proslavljali golove i razmatrali izgubljene utakmice. Istovremeno, kompanija MaxBet je veliki deo poslovanja posvetila razvijanju svesti građanja o pojmu odgovornog klađenja. Tim povodom, svi zaposleni u MaksBet kladionicama prošli su obuku za prepoznavanje simptoma zavisnosti od kocke i ostvarena je uspešna saradnja sa bolnicom za lečenje bolesti zavisnosti „Vita“.\nRazvijajući sportski duh, kompanija MaxBet našla se u ulozi sponzora mnogim sportskim talentima kojima su na putu ka uspehu neophodna određena sredstva. Ceo svet propratio je uspehe nekih od tih sportista i sportskih klubova, Dušan Domović Bulut, Milan Piperski, Klub Realnog Aikidoa „Brešćanski“, udruženje „SNB lajf“…\nU znaku društvene odgovornosti, kompanija MaxBet pokazala se kao primer tokom protekle godine. Ceo MaxBet tim ojačan je nakon seminara na kojima se unapređivalo poslovanje i organizacija rada, ali pre svega, timski duh i međusobni odnosi zaposlenih. Seminari su pokazali da je rad nakon druženja zaposlenih mnogo produktivniji i bolje, te su i rezultati bili van prosečnih vrednosti.\nSa ojačanim timom, kompanija se uključila u mnogobrojne humanitarne aktivnosti i sponzorisala humanitarne turnire i takmičenja. Povodom Novogodišnjih praznika, kompanija MaxBet iskoristila je priliku da još jednom učestvuje u humanitarnim aktivnostima, a ovog puta su u pitanju Unicef čestitke koje će dobiti svi MaxBet-ovi poslovni partneri. Na ovaj način, podsetićemo se vremena kada su čestitke za praznike punile poštanske sandučiće, a istovremeno će biti pružena pomoć deci širom sveta.\nSa željom da i naredna godina bude uspešna kao i protekla, tim kompanije MaxBet želi svima Srećnu Novu Godinu i Božićne praznike uz poruku: Život Je Igra!\nFiled under: Saopštenja, maxbet, saša marčeta, sportske kladionice


Prijeti kolaps: Imaju nedelju ili 500.000 ostaje bez penzije – Glas Krajine | Informativni portal\nYou are at:Home»BiH»Prijeti kolaps: Imaju nedelju ili 500.000 ostaje bez penzije\nPrijeti kolaps: Imaju nedelju ili 500.000 ostaje bez penzije\nNaime, ukoliko se do tog datuma ne nađe rešenje verovatno skoro 500.000 penzionera neće dobiti svoje penzije, a budžetski korisnici plate.\nIz Kabineta Fadila Novalića, premijera Federacije BiH su potvrdili da neusvajanje finansijskog plana Fonda PIO dovodi u pitanje isplatu penzija i da će do toga doći ne bude li sednice Doma naroda FBiH na kojoj će biti usvojen budžet, pišu Nezavisne novine.\nAner Žuljević, delegat starog saziva Doma naroda FBiH, rekao je da se Federaciji dešava “scenario Mostar”, ali u gorem i komplikovanijem obliku, jer neće biti penzija, plata budžetskim korisnicima, ali ni finansiranja grada Mostara.\n“Ovde situaciju može rešiti jedino visoki predstavnik, koji može doneti budžet, s obzirom na to da se novi saziv Doma naroda FBiH ne može čekati jer tri kantonalne skupštine još nisu dostavile imena delegata”, kazao je Žuljević.\nPrevious ArticleStaje isplata plaća i penzija u FBiH ako do 1. februara ne bude sjednice Doma naroda\nNext Article Amel Sejfović bez lisica na rukama oprostio se od oca